Computex 2019: ASUS Perkenal Siri AMD 570 Motherboard, Pamer Prestasi Yang Menakjubkan

AMD telah mengumumkan kehadiran cip pemprosesan AMD Ryzen generasi ke-3 dalam pembentangan mereka di Computex 2019. Ia merupakan cip pemprosesan bagi desktop yang kini dilengkapi dengan “Zen 2” yang meningkatkan teras pemprosesan sehingga 12 teras menerusi cip pemprosesan Ryzen 9 3900X.

Kini, barisan model ASUS ROG berdasarkan cip set X570 kini telah bersedia yang mana sesuai untuk pelbagai lapisan. Hal ini termasuklah iri ROG Crosshair VIII, Crosshair VIII Hero (Wi-Fi) dan Impak Crosshair VIII.

Selain daripada itu, Siri ASUS X570 pula adalah termasuk Pro WS X570-ACE, Prime X570-PRO dan Prime X570-P. Siri TUF Gaming X570 mempunyai TUF Gaming X570-PLUS dan TUF Gaming X570-PLUS dengan Wi-Fi. Tambahan lagi, ROG Strix Gaming siri juga termasuklah Strix X570-E, Strix X570-F dan Strix X570-I motherboards.

Untuk pengetahuan, Papan ROG X570 dihadirkan dengan litar kuasa yang dinaik taraf dengan lebih banyak peringkat kuasa, penyejukan aktif yang cekap, teknologi eksklusif OptiMem disertakan dengan rangsangan tambahan bagi papan ROG generasi ini serta Wi-Fi 6 (802.11ax).

Dalam pada itu, bagi ASUS Prime X299 Edisi 30 pula, ia dapat mengekalkan output kuasa yang mengejutkan dan memaksimumkan pelesapan termal untuk overclocking.

** Terima kasih atas Tajaan ASUS Malaysia ke Computex 2019


MWC 2019: HUAWEI 5G CPE Pro Dilancarkan, Router Wi-Fi Terpantas Dengan Kelajuan 3.29 Gbps

Di Mobile World Congress 2019 (MWC 2019), syarikat pengeluar peranti berlumba-lumba mempamerkan peranti terbaharu mereka, begitu juga dengan HUAWEI. Pada MWC 2019, HUAWEI telah memperkenalkan HUAWEI 5G CPE Pro, yang mana ia menyediakan jalur lebar berkelajuan tinggi dan disertakan dengan Dwi link yang pintar.

Dikuasakan oleh Balong 5000 yang merupakan cipset modem multimode 5G pertama di dunia. Hal ini membolehkan ia menyokong aplikasi 4G dan 5G dwi mode. Ia juga merupakan yang pertama mempunyai keupayaan untuk mencatatkan keputusan tinggi benchmark dalam muat turun 5G. Pada Sub6 GHz,balong 5000 boleh mencapai kepantasan muat turun sehingga 4.6Gps dan kepantasan muat turun 4G sehingga 1.6Gpbs.

Disertakan dengan sokongan jalur rangkaian penuh dan juga antena Multi-Polarized Balun, ia berupaya meningkatkan liputan isyarat WiFi sehingga 30%. Tidak hairanlah ia merupakan Router Wi-Fi 5G terpantas di pasaran kerana menyokong kelajuan rangkaian sehingga 3.29 Gbps.

Peranti ini juga turut menyokong Wi-Fi 6 yang dikenali sebagai 802.11ax. CPE ini akan membenarkan sambungan dan kepantasan Wi-Fi direka untuk mempamerkan keupayaan kepantasan dalam pelbagai situasi. Ia juga turut menyokong kepantasan muat turun WLAN sehingga 4.8Gpbs yang merupakan 15 kali lebih pantas daripada 300Mbps bagi Wi-Fi 4 (802.11n; 2×2).

Dalam pada itu, peranti ini direka untuk isyarat yang lebih baik. justeru, HUAWEI 5G CPE Pro merupakan antenna “small cross-polarized” pertama di dunia yang dapat mengurangkan gangguan.

Selain itu, HUAWEI HiLink membenarkan 5G CPE Pro untuk disambungkan dengan mana-mana rangkaian dengan hanya 1 klik. Ia merupakan smart home interconnection platform yang menawarkan sambungan bagi setiap jenis peranti. Serasi dengan WPS, keperluan untuk mendapatkan kata laluan tidak diperlukan lagi.

Router ini juga menyokong dwi band 2.4GHz dan 5GHz. Ia dapat mengenalpasti peranti dengan pintar dan mempamerkan sambungan berkelajuan tinggi ke atas saluran 5GHz.

Baca juga:


Permainan Video My Hero Academia: The Strongest Hero Bagi Versi Mobil Akan Dilancarkan Di Peringkat Global Tidak Lama Lagi!!

Bagi pengemar Anime pastinya anda pernah mendengar mengenai permainan yang telah dirasmikan di Jepun Anime My Hero Academia: The Strongest Hero pastinya teruja menantikan kehadirkannya di peringkat global.

Kini, penantian tersebut dapat diakhiri apabila ia bakal dikeluarkan diperingkat global dalam masa terdekat.

Permainan ini berasaskan Anime My Hero Academia yang mana ia dibarisi oleh watak Midoriya, Todoroki, Bakugo dan banyak lagi.

Menariknya, ia turut dihadirkan dengan PvP. Ia bakal dikeluarkan bagi veri iOS danAndroid dan boleh dimuat turun secara percuma!


Siri Redmi Note 8 Sah Bakal Tampil Dengan MediaTek Helio G90T

Nampaknya makin panas, siri Redmi 8 bakal dilancarkan tidak lama lagi – 29 Ogos 2019 dalam sebuah acara pelancaran dijadualkan berlangsung di China. Redmi bakal memperkenalkan dua versi dibawah model ini – Redmi Note 8 dan Redmi Note 8 Pro.

Menjelang pelancaran rasmi, Redmi kini mendedahkan butiran spesifikasi utama yang bakal datang pada peranti berkenaan. Memetik sebuah imej acah tersebar, Redmi Note 8 dan Note 8 Pro bakal dikuasakan oleh cipset MediaTek Helio G90T. MediaTek Helio G90T membawakan dua teras Cortex-A76 pada 2.05 GHz dan enam teras Cortex-A55 pada 2GHz. Ia juga dibantu grafik ARM Mali G76.

Pun begitu, masih banyak maklumat mengenai peranti ini yang masih belum diketahui. Apa lagi bakal kita lihat selepas ini? Sama-sama tunggu dan kekal bersama eRing untuk lebih info terkini!


Shopee Umum ‘Program Waranti Perlindungan Aplikasi’ Bagi Peranti HUAWEI

Shopee dengan kerjasama syarikat pengedar dan pembekal telefon pintar telah memperkenalkan program App Protection Warranty (waranti perlindungan aplikasi).

Program ini akan memastikan pelanggan yang membeli peranti dari peruncit di Shopee dari 1 Julai sehingga 30 September 2019 akan menerima bayaran balik jika terdapat mana-mana aplikasi Google Play Store, Gmail, Google Map, Google Gallery, Chrome, Youtube, Facebook, Instagram dan Whatsapp gagal untuk berfungsi dalam tempoh waranti pengilangan tersebut.

Melalui inisiatif ini, Shopee ingin mengatasi kebimbangan pengguna dan memberi jaminan kepada mereka bahawa Shopee sentiasa menjaga keperluan pelanggannya.

Berikut adalah peranti yang tertakluk bagi program App Protection Warranty:

P20, P20 Pro, P30, P30 Pro, Mate 20, Mate 20 Pro, Mate 20X, Nova 3, Nova 3i, Nova 4, Nova4E, Y Max, Y5 2019, Y5 Prime 2018, Y6 2018, Y7 Pro 2019, Y9 2019, Y9 Prime 2019

Bagi mendapatkan maklumat lanjut, bolehlah melayari laman sesawang Shopee.


Oukitel K7000, Peranti Bateri Berkapasiti Tinggi Pada Harga Ekonomi

Kalau korang sedang mencari smartphone dengan bateri berkapasiti tinggi, kami nak cadangkan anda sebuah model dari Oukitel yang baru sahaja dilancarkan.

Oukitel K7000 mempunyai bateri berkapasiti 7,000mAh, rasa-rasanya boleh tahan 2-3 hari tanpa masalah. Yang bestnya adalah walaupun berkapasiti tinggi, ketebalan kerangka sisi  yang diperbuat daripada logam ini hanya setebal 4mm sahaja (tidak termasuk ketebalan panel depan dan panel belakang). Tricknya adalah pada konsep smartphone ini, ia hadir dengan sebuah casing dikenali sebagai “Matrix” yang juga bertindak sebagai powerbank berkapasiti 5,000mAh kepada smartphone ini. Gabungkan Matrix dengan Oukitel K7000, anda akan mendapatkan 7,000mAh kuasa untuk digunakan.

Oukitel K7000 dilengkapi skrin 5 inci 1280 X 720 piksel dan dikuasakan cip pemproses MediaTek MT6737 A53 1.3GHz Quad-core dan Mali T720. Pemproses tersebut pula disokong 2GB RAM dan juga 16GB memori dalaman dengan sokongan MicroSD sehingga 32GB.

Dari segi optikal pula, peranti ini mempunyai kamera utama 8 megapiksel dan 5 megapiksel kamera selfie. Bahagian panel belakang pula menempatkan pengimbas cap jari untuk tujuan keselamatan.

Oukitel K7000 hadir dalam variasi warna Rose Gold, Champagne Gold dan Space Gray, ia akan dijual pada harga RM 499 di seluruh Malaysia.


vivo V7+ Adalah Yang Pertama Menggunakan Kamera Depan 24MP!

Vivo kini bergerak pantas membina nama di persada dunia, lihat sekeliling anda namanya gah terpampang di dinding-dinding kedai, di tepi-tepi jalan raya, malah di dalam pengangkutan awam sekalipun. Berbaki satu minggu lagi, vivo akan mengadakan satu acara besar-besaran di Kuala Lumpur bagi melancarkan satu produk baru.

Apa yang ingin diperkenalkan ialah vivo V7+, sebuah telefon pintar pertama vivo yang hadir dengan paparan FullView Display. Persembahan kali ini telah membuang butang di depan yang mana sebelum ini tidak pernah dilakukan oleh vivo.

Bukan itu sahaja, vivo juga telah meletakkan kamera depan dengan sensor yang besar iaitu sebanyak 24 Megapiksel. Ini sekaligus menjadikan ia yang pertama di dunia mengenakan sensor seumpanya di telefon pintar.

Kamera depan ini juga menawarkan ciri Selfie Softlight yang dapat melaras cahaya secukupnya bagi menghasilkan gambar yang jelas dan terselah. Selain itu, ciri Group Selfie pula ditugaskan untuk merakam setiap senyuman pada lensa tanpa meninggalkan atau menyingkirkan rakan-rakan di sebelah anda. Kehadiran aperture f/2.0 pula dapat membantu gambar diambil dalam persekitaran yang gelap tanpa sebarang isu.

Sementara itu, pengalaman fotografi menggunakan kamera belakang masih memberikan kualiti yang baik – terima kasih pada sensor 16 Megapiksel dengan sokongan PDAF. Di samping itu, rakaman video lebih mengasyikkan dengan adanya ciri HDR dan video 1080p pada 30fps.

vivo V7+ yang dilengkapi dengan cip pemproses Snapdragon 450 Octa-core (1.8GHz Cortex-A53), RAM 4GB, ruang storan 64GB dan paparan hampir penuh 5.99 inci ini akan dilancarkan secara rasmi pada 26 September depan di Pavilion, Kuala Lumpur.


Siri HONOR Play 4 Kini Rasmi – Tampil Dengan Pemproses Kirin 990!!

Buat peminat HONOR dah kaki game pasti anda teruja apabila siri HONOR Play 4 kini telah rasmi.

Bagi model ini, ia dihadirkan dengan pemproses Kirin 990 yang mampu melaksanakan rangkaian 5G dengan sangat baik dan dipadankan dengan 8GB RAM dan 128GB ROM.

Ia dihadirkan dengan skrin besar bersaiz 6.57″ LCD  dan tampil dengan bateri 4200mAh (pengecasan pantas 40W).

Bagi kamera utama pula, ia dilengkapi dengan 40MP + 8MP manakala bagi kamera hadapan pula ia tampil dengan 32MP + 8MP.

Sedikit berbeza dengan HONOR Play 4 Pro, peranti ini tampil dengan pemproses MediaTek Dimensity 800 dan dipadankan dengan 8GB RAM + 128GB ROM.

Skrin juga sangat baik apabila ia disertakan dengan 6.81″ LCD dan kapasiti bateri 4300mAh (pengecasan pantas 22.5W).

Kamera juga berbeza dengan HONOR Play 4 Pro apabila ia dihadirkan dengan 64MP + 8MP + 2MP + 2MP bagi kamera utama dan 16MP bagi kamera hadapan.


Samsung Galaxy Note FE Akan Dilancarkan Secara Global Bulan Ini

Sudah hampir setahun Samsung Galaxy Note7 diperkenalkan, malangnya hanya beberapa bulan selepas itu, Samsung telah menarik balik pengeluaran peranti ini seterusnya memberhentikannya. Oleh itu, ramai di antara pengguna agak terkilan dengan tindakan ini, walau bagaimanapun Samsung lebih mementingkan aspek keselamatan daripada perkara-perkara lain.

Laporan terbaru dikhabarkan, siri Note yang telah dinaik taraf ini akan bertemu pengguna serata dunia tidak lama lagi. Pihak pengeluar telah mengesahkan bahawa mereka telah menjual semula Note FE (Note7) sebanyak 400,000 unit di Korea Selatan sahaja. Versi antarabangsa Galaxy Note FE akan hadir dengan set cip Snapdragon 821 berbeza dengan versi asal yang hanya menggunakan Snapdragon 820. Cip ini juga telah diguna pakai pada peranti lain seperti Google Pixel, Pixel XL, HTC U Ultra dan LG G6.

Perbezaan lain merujuk kepada kapasiti bateri yang telah dikurangkan daripada 3,500mAh kepada 3,200mAh. Samsung dalam kajiannya menyatakan bateri yang telah dikurangkan ini mampu melakukan tugasan seharian tanpa perlu risau.

Punca Bateri Samsung Galaxy Note 7 Bermasalah

Samsung Galaxy Note FE versi antarabangsa akan dijual pada harga USD610 (kira-kira RM2,620) iaitu 20 peratus lebih murah berbanding harga asal semasa dilancarkan. Dalam masa yang sama Galaxy Note 8 juga akan dilancarkan secara rasmi pada akhir bulan Ogos atau awal bulan September kelak.

Tapi, adakah anda akan memilih Galaxy Note FE atau Galaxy Note 8??


Arria NLG mengumukan tambahan “naratif pintar” untuk papan pemuka Power BI – kini tersedia pada Microsoft AppSource

Tambahan terbaharu memberikan naratif bahasa semula jadi (tiada kod) untuk mengenal pasti, memahami, dan menyampaikan dengan pantas serta pemahaman utama tindakan berdasarkan semua visual papan pemuka dan data yang mendasari.

MORRISTOWN, N.J., 12 November 2020 /PRNewswire/ — Arria NLG hari ini mengumumkan versi baharu yang bertenaga bagi Arria for Power BI, suatu tambahan yang membawa naratif pintar penjanaan bahasa semula jadi (NLG) kepada mana-mana pengguna Microsoft Power BI.

Sehingga sekarang, pencipta papan pemuka Power BI perlu berurusan dengan isu yang mengganggu: semasa mereka boleh mencipta papan pemuka visual asas data yang cantik—nilai penuh bagi semua data yang mendasari biasanya tidak didedahkan dan sesetengah pemahaman yang paling penting selalu terlepas dan hanya boleh ditemui melalui siri capaian yang lebih mendalam. Penonton sering melihat visual dan membuat keputusan tanpa mempunyai semua fakta. Selain itu, penonton papan pemuka di seluruh perusahaan tidak selalu konsisten dalam keupayaan mereka untuk memahami dan mentafsir maklumat yang dibentangkan, yang boleh menjadi berisiko.

Menurut Gartner, “Platform BI telah melakukan kemajuan yang signifikan dengan membayangkan data dalam papan pemuka interaktif…tetapi, pembayangan selalunya mengaburkan perkara yang signifikan dalam data, dan banyak pengguna kurang keupayaan untuk mentafsir sepenuhnya pemahaman berdasarkan visual signifikan secara statistik. Dengan tambahan NLG, platform analitik imbuhan secara automatik membentangkan naratif berdasarkan konteks bertulis atau pertuturan atau penjelasan penemuan dalam data. Di samping pembayangan, perkara ini memaklumkan kepada pengguna tentang perkara yang paling penting untuk mereka lakukan pada data.”

Menambahbaik cara membuat keputusan dengan papan pemuka yang lebih mudah difahami

Dengan Arria untuk Power BI, pengguna papan pemuka mempunyai kedua-dua dunia—visual terbaik yang disokong oleh penjelasan data dalam bahasa semula jadi. Naratif pintar Arria menyampaikan ringkasan pemahaman data yang jelas dan bertulis kepada penonton papan pemuka sepanjang organisasi. Pemahaman kritikal yang terkandung dalam data kini ditemui, dianalisis dan disampaikan dengan segera dalam bahasa semula jadi (atas permintaan dalam masa nyata hampir)—menyebabkan pemahaman data dengan segera dan kelajuan pada pemahaman utama tindakan. Penonton tidak perlu lagi cuba mengetahui kisah graf, carta dan jadual yang cuba untuk disampaikan.

Teknologi NLG Arria secara unik menggabungkan analitik lanjutan dengan linguistik pacuan industri untuk menyampaikan naratif paling pintar yang tersedia dengan segera, di luar kotak, tanpa memerlukan pengekodan. Pengguna memilih panjang naratif, dari ringkasan garis atas kepada naratif yang dicapai untuk menjelaskan “apa, mengapa dan apa seterusnya.”

The Arria untuk tambahan Power BI tersedia pada Microsoft AppSource, atau secara terus daripada Arria.

Sharon Daniels, CEO, Arria NLG, menjelaskan manfaat kepada pengguna, “Arria menekankan cabaran menghabiskan masa dan sumber untuk meneliti melalui timbunan data untuk mencari pemahaman yang paling bermakna yang boleh memberikan impak yang paling besar pada hasil perniagaan dan kecekapan operasi. Keupayaan AI Arria untuk menjelaskan pemahaman yang kritikal ini dengan segera.”

Sebagai contoh, Arria memberikan galeri papan pemuka sampel interaktif Power BIyang mendemonstrasikan nilai yang anda boleh terima dengan menambah ringkasan bertulis yang berkonteks untuk menyokong visual papan pemuka.

Untuk mengetahui lebih lanjut, tonton Video Pengenalan ini atau memuat turun Helaian Fakta.

Tentang Arria NLG

Arria ialah penyedia teknologi penjanaan bahasa semula jadi (NLG) yang terkemuka di dunia. Perisian Arria mereplikakan proses manusia yang menganalisis dan menyampaikan pemahaman data secara pakar. Arria secara dinamik menukar jumlah data menjadii naratif bertulis atau pertuturan pada kelajuan mesin dan pada skala yang besar dengan memberikan kuasa bahasa kepada data. Arria menawarkan prabinaan aplikasi NLG di luar kotak dan juga keupayaan untuk membina dan menyesuaikan projek anda sendiri. Arria memberikan penyelesaian pada pelbagai vertikal industri.

Hubungan Media: Lyndsee MannaLyndsee.manna@arria.com

Photo – https://ering.com.my/wp-content/uploads/2020/11/arria-nlg-mengumukan-tambahan-naratif-pintar-untuk-papan-pemuka-power-bi-kini-tersedia-pada-microsoft-appsource-1.jpg

Logo – https://ering.com.my/wp-content/uploads/2020/11/arria-nlg-mengumukan-tambahan-naratif-pintar-untuk-papan-pemuka-power-bi-kini-tersedia-pada-microsoft-appsource.jpg

Keywords: Banking/Financial Service Computer Software Computer/Electronics New products/services Financial Technology

Source: PRNEWSWIRE


Pengguna Huawei nova 2 Plus Boleh Sertai Program Beta Android 8.0 Oreo Sekarang!

Berita baik kepada para pengguna Huawei nova 2 Plus, anda kini boleh menyertai program Android 8.0 Oreo beta selepas pihak Huawei Malaysia mengumumkannya hari ini.

Melalui kemas kini Android Oreo dan antaramuka EMUI 8.0 beta ini, ia membolehkan peranti nova 2 Plus beroperasi dengan lebih efisyen disamping prestasi telefon lebih optimum dan lebih lancar. Perisian ini juga menawarkan cadangan pintar bagi memudahkan pengguna yang mampu menjangka tabiat pengguna.

Jika berminat untuk sertai, sila ikut langkah-langkah di bawah:

Huawei nova 2 Plus dilancarkan tahun lalu menawarkan sebuah telefon pintar dengan kamera swafoto 20 Megapiksel dan dwi kamera utama 12 + 8 Megapiksel. Perkakasan utama menggunakan cip Kirin 659 bersama-sama storan seluas 128GB. Bateri yang tersedia ialah berkapasiti 3,340mAh melalui USB Type-C.

Huawei nova 2 Plus kini berharga RM1,399 dan boleh dibeli di kedai rasmi atas talian, Lazada.


Samsung Galaxy Z Fold 3 Bakal Tampil Dengan Snapdragon 888??

Ada satu desas-desus yang membuatkan min sedikit terkejut apabila dikhabarkan Samsung akan hadir dengan Snapdragon 888 dan tidak akan menggunakan cip pemproses Exynos bagi Samsung Galaxy Z Fold 3.

Sungguhpun cip pemproses ini pantas, tetapi beberapa aduan menyatakan bahawa cip pemproses ini dikatakan cepat panas.

Adakah anda bersetuju dengan tindakan Samsung ini??


Terdedah! Spesifikasi Rasmi HUAWEI Mate 30 Pro!

Dua hari lagi siri HUAWEI Mate 30 akan diperlihatkan secara global di Munich, pelbagai pendedahan dikongsi di laman sesawang termasuk spesifikasi penuh yang dikhabarkan sebelum ini.

Terkini ada sumber memaparkan spesifikasi rasmi HUAWEI Mate 30 Pro, menerusi gambar tertiris boleh dipercayai Mate 30 Pro bakal menggunakan cip pemproses Kirin 990 7nm yang berprestasi tinggi.

Tambahkan lagi, konfigurasi kamera yang menjadi perbualan hangat memperlihatkan dwi kamera utama 40MP + 8MP + 3D ToF yang memfokuskan super HD kualiti serta rakaman video berkelajuan tinggi.

Kapasiti bateri Mate 30 pula adalah 4,200mAh sementara Mate 30 Pro adalah 4,500mAh, kedua-duanya turut menyokong pengecasan pantas 40W dan pengecasan pantas tanpa wayar 27W.

Semakin teruja dengan siri Mate 30 kali ini, bukan?! Sama-sama nantikan laporan terpantas dan terkini dari kami di Munich!


HUAWEI Mate 20 Pro Kini Kembali Tersenarai Dalam Program Android Q Beta

Terdahulu, kita dikejutkan dengan berita mengenai penyingkiran HUAWEI Mate 20 Pro daripada laman rasmi Android Q Beta berikutan isu penarikan semula lesen Android terhadap HUAWEI dan sekatan perdagangan yang dikenakan oleh Amerika Syarikat.

Pun begitu, kini HUAWEI Mate 20 Pro telah kembali tersenarai pada laman rasmi Android Q Beta. Perkara ini sekaligus menjadikan HUAWEI Mate 20 Pro kembali berada dalam senarai 21 peranti terpilih yang bakal menerima kemas kini Android Q Beta.

[SUMBER]


Intel Security Untuk Dijual!

Tahukah anda bahawa Intel Security pada dahulunya adalah McAfee Security, namun telah ditukar menjadi entiti yang baru apabila Intel mengambil alih syarikat tersebut. Pengambil alihan tersebut adalah bertujuan untuk memberikan sistem keselamatan yang lebih sempurna di dalam peranti dan ekosistem teknologi Intel.

Namun, usaha bertahun-tahun tidak membuahkan hasil yang Intel ingini, dan kini mereka sudah bersiap sedia untuk menjual Intel Security. Langkah penjualan ini juga merupakan salah satu gerak kerja yang dimasukkan di dalam penstrukturan semula Intel.


[TIP] Bagaimana Menaip di Aplikasi WhatsApp Tanpa Menggunakan Jari?!

Tidak dinafikan, teknologi pengecaman suara daripada Google semakin berkembang pesat. Fungsi ini memudahkan pengguna untuk membuat carian tanpa perlu menaip. Selepas mengalami banyak kemas kini selepas kewujudannya pada tahun 2011, pengecaman suara daripada Google mampu melakukan perkara yang sangat mengagumkan. Kini, anda boleh menaip mesej tanpa perlu menggunakan jari, sebaliknya menggunakan arahan suara yang dikenali sebagai Google Voice Typing.

Sebenarnya banyak manfaat yang boleh dilakukan apabila anda mengaktifkan fungsi Google Voice Typing ini dan salah satunya apabila sedang memandu. Dengan arahan suara yang ada, anda boleh terus menaip mesej semasa memandu dan dalam masa yang sama dapat memberi perhatian sepenuhnya terhadap pemanduan anda. Ingin mengetahui bagaimana cara-cara mengaktifkan fungsi Google Voice Typing ini? Mari ikuti Top Tip yang kami ingin kongsikan kepada anda!

Sebelum menggunakan fungsi ini, anda perlu mengaktifkan Google Voice Typing terlebih dahulu. Caranya juga mudah, hanya perlu ke:

Selepas mengaktifkan Google Voice Typing, anda boleh memilih bahasa yang diinginkan. Sebagai contoh, kami memilih Bahasa Melayu sebagai ‘Default Primary’. Selepas selesai memilih, sistem Google akan lebih peka dan sentiasa memberi prioriti kepada Bahasa Melayu di dalam mengesan suara anda. Selain bahasa Melayu, kami juga telah memilih bahasa Inggeris (UK) sebagai bahasa kedua.

Selepas semua tetapan selesai, anda pergi ke aplikasi WhatsApp. Di sebelah kanan papan kekunci, terdapat sebuah ikon mikrofon. Tekan dan kemudian bercakap apa sahaja yang diinginkan di dalam Bahasa Melayu mahupun Inggeris.

Sepanjang menggunakan fungsi ini, tidak dinafikan ianya sangat lancar dan dapat mengesan suara dengan cepat dan pantas. Kami suka menggunakan Google Voice Typing semasa memandu kerana kini anda tidak lagi perlu tekun mengadap smartphone untuk menulis mesej semasa memandu dan ia pastinya sangat merbahaya bukan?

Walaupun ada di kalangan pengguna yang lebih suka menggunakan arahan suara daripada aplikasi WhatsApp sendiri, sekurang-kurangnya kehadiran Google Voice Typing ini mampu memberi alternatif lain buat anda. Seperti yang diberitahu, terdapat beberapa kelemahan pada Google Voice Typing dan yang mengecewakan adalah ia tidak menyokong bahasa pasar. Google Voice Typing juga tidak boleh digunakan secara offline, sebaliknya anda perlukan Internet untuk terus menggunakan fungsi ini dalam bahasa Melayu.

Sekiranya anda menggunakan bahasa Inggeris sebagai bahasa ‘Default Primary’, tidak menjadi sebarang masalah untuk Google Voice Typing mengesan suara anda. Walaupun tergagap-gagap bertutur di dalam bahasa Inggeris, Google Voice Typing masih boleh mengesan suara anda dengan betul.


Meriahkan Tahun Baru Dengan Festival 2020VYOU Countdown Bersama vivo!

Tahun 2019 bakal melabuhkan tirai tidak lama lagi! So, korang plan nak sambut New Yaer dekat mana tu? Okay! Apa kata korang raikan countdown tahun baru bersama vivo & Big Camp Group. vivo dengan kerjasama Big Camp Group bakal menganjurkan Festival 2020VYOU Countdown di Mega Star Arena, VIVA Mall pada 31 Disember ini! Pelbagai aktiviti dan persembahan menarik menanti pengunjung! Acara ini bakal diserikan dengan persembahan khas daripada bakat tempatan terkenal.

Memeriahkan lagi acara, vivo turut mengadakan peraduan menarik, “Snap & Win” – menawarkan hadiah utama berupa peranti pintar vivo. Bagi yang berminat, korang hanya perlu rakam momen terindah bersama orang tersayang dengan cara paling kreatif! Kemudian, ikuti langkah langkah mudah di bawah :


Dapatkan Hadiah Bernilai Sehingga RM500 Apabila Membeli honor 8X!

Dua hari lepas telah berlangsungnya pelancaran rasmi honor 8X untuk pasaran tempatan yang bernilai RM949. Ada berita baik buat mereka yang ingin membeli telefon pintar ini kerana boleh mendapatkan hadiah bernilai sehingga RM500!

Kepada mereka yang membeli secara atas talian di Hihonor ataupun Shopee, anda berpeluang mendapatkan hadiah berikut:

Masa Promosi

Lokasi

Hadiah

12 Oktober 2018

(satu hari sahaja)

Hihonor

Seunit honor Band 3, kotak hadiah Istimewa, Flip Cover honor 8X & Baucer Hihonor bernilai RM100.

Shopee

Seunit honor Band 3, kotak hadiah Istimewa, Flip Cover honor 8X, Baucer Hihonor bernilai RM100 & Shopee Coin bernilai RM50.

*Hadiah percuma ini tersedia dalam unit terhad. Tertakluk pada terma & syarat.

Jangan lupa juga untuk menyertai jelajah bersama honor 8X di empat lokasi berbeza.

Masa Promosi

Lokasi

Hadiah

13 & 14 Oktober 2018

MyTown Shopping Centre, Cheras

Seunit honor Band 3, kotak hadiah Istimewa, Flip Cover honor 8X, Baucer Hihonor bernilai RM50 & sebuah beg galas honor

(jumlah keseluruhan bernilai lebih RM500).

Klang Parade, Klang

Prangin Mall, Penang

Sutera Mall, Johor Bharu

*Hadiah percuma ini tersedia dalam unit terhad & siapa cepat dia dapat! Tertakluk pada terma & syarat.

Selain berjumpa dengan duta honor, SonaOne di MyTown dan berpeluang untuk memenangi honor 8X secara percuma apabila menyertai aktiviti yang disediakan.

Dapatkan hadiah bernilai RM299 (honor Band 3 & Flip Cover honor 8X) apabila membeli honor 8X di kedai-kedai terpilih di seluruh negara, terhad sebanyak 20 unit sahaja setiap kedai. Untuk melihat senarai kedai yang mengambil bahagian, sila layari disini.


Apple Diarah Bayar RM2.163 Bilion Kepada Sebuah Universiti Di AS

Pada tahun 2015, Apple diarahkan membayar USD234 juta (RM1 bilion) kepada Universiti of Wisconsin-Madison gara-gara melanggar hak paten yang dipegang universiti tersebut. Belum cukup dengan itu, kini mahkamah telah menambah hukuman tersebut menjadikan ia berjumlah USD506 juta (RM2.163 bilion). Apple yang didapati bersalah telah menggunakan hak paten berkenaan pada teknologi cip pemprosesan berkaitan komputer.

Hakim juga berpendapat bayaran yang dikenakan ini telah ditambah dengan kadar bunga dan faedah kerana melanggar hak paten sehingga tarikh luput Disember 2016. Bagaimanapun, selepas keputusan dikeluarkan oleh mahkamah, Apple enggan mengulas apa-apa komen mengenainya.

Paten ini asalnya telah difailkan oleh seorang profesor dan tiga pelajar Universiti of Wiscousin pada tahun 1998.


Rekaan Samsung Galaxy Note 8 Tertiris?!

Seperti biasa setiap pengeluar sarung peranti akan menerima rekaan dan ukuran sesuatu produk. Kali ini, pereka sarung Olixar berkongsi gambar sarung pelbagai warna khusus untuk Samsung Galaxy Note 8 tersebar.

Jika dilihat, bahagian belakang Galaxy Note 8 dilengkapi dengan sistem dwi kamera bersebelahan lampu LED flash, sensor kadar degupan jantung dan pengimbas cap jari. Mengikut jejak langkah Galaxy S8, siri Note ini juga mempunyai butang bixby di bahagian sisi.

Galaxy Note 8 akan dilancarkan secara rasmi pada akhir bulan Ogos nanti dengan harga dijangka melebihi RM3,500.


Filem Rojak 360°, Gading Merah, dari pembikin filem terkemuka, dilancarkan di Maxis YouTube

Gading Merah, filem terbaru Maxis Rojak 360° (dari siri filem 360° pertama Malaysia), kini boleh disaksikan di saluran YouTube Maxis. Pembikin filem terkemuka filem ini, Junad Mohd Nor, telah membuat keputusan untuk menayangkan filem beliau buat pertama sekali bersama dengan kakitangan Maxis hari ini di Menara Maxis – lengkap dengan popcorn dan kanta Realiti Maya (Virtual Reality – VR).

“Kami amat gembira bahawa salah satu pembikin filem terkemuka Malaysia telah membuat keputusan untuk meraikan tayangan filemnya buat pertama kali bersama kami di Maxis, terutamanya bersempena Hari Malaysia yang akan datang,” kata Bernard Lee, Ketua Pemasaran Komunikasi Maxis.

Filem Junad adalah filem ke-empat yang akan ditayangkan menggunakan teknologi canggih VR yang boleh dilihat pada mana-mana telefon pintar biasa melalui YouTube. “Filem Gading Merah menekankan kepentingan perpaduan. Kerana apabila kita bersatu, tiada apa yang mustahil,” kata Junad Mohd Nor. Filem beliau, bertajuk Ikal Mayang’s Odah, juga telah ditayangkan di Pesta Filem Antarabangsa Busan.


Brave Web Browser

Brave ialah pelayar web baru yang sangat pantas baru dengan fungsi ad block, tracking protection, dan HTTPS Everywhere yang memberikan anda privasi dan lapisan sekuriti yang tinggi. Pelayar mementingkan Brave kelajuan dan keselamatan supaya anda boleh melayari tanpa popup, malware dan gangguan lain.

Ia dengan bijak menyekat iklan dan juga pelbagai servis lain yang menceroboh maklumat sulit dan mengurangkan kelajuan pelayar. Cuma pastikan fungsi Shields Up aktif ketika anda menggunkan pelayar Brave bagi menikmati pengalaman melayari internet yang lancar dan selamat.

Muat Turun

iOS


realme Malaysia Catat Jualan Terbaik & Mengejutkan Di LazMall – Kedua Tertinggi!

realme Malaysia sekali lagi mencatatakan kejayaan besar apabila diumumkan sebagai antara brand dengan angka jualan tertinggi dari segi unit terjual – menduduki tangga kedua. Kejayaan ini dicapai hasil sokongan tidak berbelah bahagi peminat setia yang berpusu-pusu untuk mendapatkan peranti idaman mereka sepanjang promosi Lazada Lunar New Year Sale pada 13 – 15 Januari lepas.

Lebih mengujakan lagi, realme X2 Pro Master Edition Red Brick muncul secara eksklusif untuk kali pertama di platform dalam talian dan dikatakan habis terjual! Di samping itu, realme 5 Pro juga mencatatkan jualan yang memberangsangkan dengan bilangan unit terjual mengejutkan. Jadi, tidak keterlaluan jika dikatakan realme menang lagi!

Brand Manager realme Malaysia, Tiffany Teh berkata Tahun Baru Cina merupakan perayaan istimewa bersama keluarga, sahabat dan orang yang tersayang. Selaras dengan visi realme, pihaknya ingin memastikan semua orang boleh mendapatkan hadiah sempurna dengan harga terbaik dan tawaran percuma menarik. Katanya lagi, mereka akan terus memberi yang terbaik pada masa akan demi kepuasan peminat setia.

Yes! realme Malaysia ada 2 kejutan buat korang bersempena memeriahkan lagi perayaan Tahun Baru Cina ini. Pertama! Beli realme 5i (RM599) dan korang boleh dapatkan hadiah eksklusif CNY secara percuma – bermula 28 Januari 2020, jam 12 pagi. Kedua! Korang juga boleh miliki realme Buds Air dengan hanya RM199 (Harga Asal : RM299) pada 21 Januari 2020 – PROMOSI SEHARI SAHAJA!


Pengalaman Permainan Tiada Tandingan! ASUS ROG Zephyrus S GX701 Kini Rasmi Dengan Harga RM13,999

ASUS hari ini secara rasminya telah mengumumkan komputer riba gaming mereka yang paling berkuasa dan nipis, Zephyrus S GX701 ke pasaran Malaysia dengan harga jualan RM13,999.

Zephyrus S GX701 hadir dengan rekaan ultra slim di mana hanya senipis 18.7mm tebalnya, menjadikan ia komputer riba gaming paling padat di pasaran. Bezel senipis 6.9mm sekaligus memuatkan paparan 17.3 inci ke dalam badan bersaiz 15.7 inci, kadar segar masih kekal pada 144GHz dengan 3ms masa respond bersama teknologi NVIDIA G-SYNC.

Komputer riba gaming ini dilengkapi dengan pemproses Intel Core i7 8th, NVIDIA GeForce RTX 2080 Max Q, 24GB DDR4 RAM dan storan SSD PCIe 1TB. Sistem pencahayaan ASUS iaitu Aura Sync juga menerima peningkatan di mana sokongan per-key RGB membolehkan pengguna mengubahsuai LED RGB pada setiap kekunci mengikut kegemaran tersendiri.

ASUS ROG Zephyrus S GX701 boleh dibeli dengan harga jualan RM13,999, bersama setiap pembelian anda boleh mendapat sebuah ASUS ROG Backpack, tetikus ASUS ROG Gladius II dan kamera webcam ASUS ROG GC21 yang bernilai RM899.


Tanla Platforms Melantik Veteran Wipro, Aravind Viswanathan sebagai Ketua Pegawai Kewangan

– Langkah firma tersebut selaras dengan keputusannya untuk memberi tumpuan kepada Orang Ramai, Platform, Jenama & K ejayaan Pelanggan

HYDERABAD, India, 8 April 2021 /PRNewswire/ — Tanla Platforms Limited (NSE: TANLA) (BSE: 532790), penyedia Platform Komunikasi sebagai Perkhidmatan (CPaaS) terbesar di India, mengumumkan pelantikan Aravind Viswanathan sebagai Ketua Pegawai Kewangan yang berkuat kuasa pada 1 Jun 2021. Sebelum menyertai syarikat dari Wipro Limited, di mana beliau berkhidmat sebagai Naib Presiden Kanan dan Ketua Pegawai Kewangan bagi anak syarikat – iDEAS Global Business Line.

“Aravind ialah Ketua Pegawai Kewangan industri teknologi yang sangat berpengalaman dan merupakan pemimpin global yang berkebolehan yang akan menjadi rakan niaga saya yang hebat dan amat bersesuaian dengan Tanla. Aravind merupakan individu yang tepat untuk bergandingan dengan saya dan pasukan kepemimpinan kami bagi membantu Tanla meneruskan momentum yang luar biasa dan memacu fasa pertumbuhan, pengembangan global dan kejayaan pelanggan seterusnya. Beliau akan membantu menetapkan penanda aras baharu dalam proses dan polisi dengan membawa amalan global terbaik ke dalam organisasi. Beliau akan menjadi rakan niaga hebat untuk pasukan kepimpinan ini dalam usaha kami memacu pertumbuhan melalui peningkatan dalaman mahu pun luaran,” kata Uday Reddy, Pengerusi & Ketua Pegawai Eksekutif Tanla Platforms Limited.

Kepakaran Aravind dalam mengendalikan kewangan dan fungsi yang berkaitan dengannya adalah luas dan mendalam. Beliau menyertai Tanla dan membawa pengalaman kewangan selama hampir dua dekad yang kesemuanya didapati di Wipro Limited, sebuah syarikat teknologi maklumat global terkemuka yang disenaraikan di India dan NYSE dengan modal pasaran melebihi USD$30 bilion. Beliau memainkan peranan penting dalam bidang kewangan perniagaan, perbendaharaan, perhubungan pelabur, perancangan kewangan serta analisis dan audit. Beliau juga mempunyai pengalaman yang luas dalam bidang-bidang yang berkaitan dengan rundingan kontrak pelanggan termasuk menstruktur urus niaga yang inovatif, menjana pembangunan margin operasi yang unggul, meramal dan merancang integrasi dan penyediaan proses perniagaan M&A, menjana aliran tunai yang lebih baik, menetapkan proses dan pematuhan serta perhubungan pelabur dan pengurusan bakat yang kukuh.

“Saya ingin mengambil kesempatan ini untuk mengucapkan terima kasih kepada Ahli Lembaga Pengarah Tanla Platforms Ltd., atas peluang dan kepercayaan yang diberikan kepada saya. Saya tidak sabar untuk bersama-sama Uday dan pasukan kepemimpinan Tanla dalam memajukan budaya inovasi yang diperjuangkan oleh Tanla. Pelaburan dan pertumbuhannya yang menjadi fenomena dalam perniagaan platform telah meletakkan Tanla sebagai peneraju global dalam ekosistem Platform Komunikasi sebagai Perkhidmatan (CPaaS). Ketika Tanla bersedia untuk fasa pertumbuhan dan pengembangan global yang pesat seterusnya, saya teruja menyokong perniagaan ini dan menjadi rakan kongsi dalam memacu kejayaan pelanggan dan menyampaikan nilai kepada semua pemegang taruh,” kata Aravind.

Ahli Lembaga Pengarah Tanla ingin mengucapkan terima kasih kepada Ketua Pegawai Kewangan yang ada sekarang iaitu GK Srinivas atas sumbangan beliau yang tidak ternilai kepada Tanla selama 13 tahun. Beliau akan bersara pada bulan Ogos 2021 bagi membolehkan peralihan tugas yang lancar kepada Ketua Pegawai Kewangan yang baharu.

Tentang Tanla:

Tanla Platforms Limited mengubah cara dunia bekerjasama dan berkomunikasi melalui penyelesaian Platform Komunikasi sebagai Perkhidmatan (CPaaS) yang inovatif. Ditubuhkan pada tahun 1999, ia merupakan syarikat pertama yang membangun dan menggunakan A2P SMSC di India. Kini, sebagai salah satu penyedia CPaaS terbesar di dunia, Tanla memproses lebih 800 bilion interaksi setiap tahun dan kira-kira 70% daripada trafik SMS A2P di India diproses melalui platform lejar teragih- Trubloq yang menjadikannya sebagai suatu set tatacara Rantaian Blok terbesar di dunia. Tanla memberi khidmat kepada lebih satu bilion manusia dengan membawa pesanan kritikal untuk misi yang memenuhi keperluan perusahaan terbesar di dunia. Tanla Platforms Limited beribu pejabat di Hyderabad, India dan sedang meluaskan kehadirannya di seluruh dunia.

Logo: https://ering.com.my/wp-content/uploads/2021/04/tanla-platforms-melantik-veteran-wipro-aravind-viswanathan-sebagai-ketua-pegawai-kewangan.jpg

Keywords: Computer Networks Computer Software Computer/Electronics Internet Technology Telecommunications Personnel announcements

Source: PRNEWSWIRE


iQOO 3 Bakal Muncul? Peranti Flasgship Baharu Bakal Gegar Industri Peranti Pintar?

iQOO mula memperkenalkan peranti pertamanya sekitar tahun lepas. Bermula daripada iQOO, iQOO Neo, iQOO Pro, iQOO Pro 5G, iQOO Neo 855 dan iQOO Neo 855 Racing. Tahun ini, iQOO bakal membuat kejutan lagi dengan kemunculan peranti baharu di India – dijangka sekitar bulan hadapan. Menurut maklumat bocor, ia mungkin dikenali sebagai iQOO 3.

Memetik kebocoran, peranti tersebut mungkin membawakan Samsung OLED bersaiz 6.44″ dengan resolusi (2400 x 1080). Selain itu, ia juga mungkin menyertakan rekaan berlubang kecil pada sudut kanan. Lebih menarik, ia juga mungkin membawakan paparan dengan kadar segar yang lebih tinggi.

Untuk dalaman, ia mungkin membawakan cip pemproses Snapdragon 865 bersama modem sokongan 5G. Selain itu, ia munkin mempunyai quad kamera pada bahagian belakang dengan lensa 48MP dan diposisikan pada bahagian kiri. Ia juga mungkin menggunakan bateri berkapasiti 4,4100 mAh dengan sokongan pengecasan pantas 55W.

Pun begitu maklumat tertiris masih lagi rumors dan belum diketahui kesahihannya – spesifikasi tertiris adalah berdasarkan prototaip dan mungkin berbeza dengan produk akhir. So, sama – sama kita tunggu!


Grab Bakal Memulangkan Semula Komisen Yang Dikenakan Melebihi 20% Ke Atas Pemandu

Syarikat e-hailing, Grab akan memulangkan semula komisen tambahan 5% yang dikenakan kepada pemandu yang menerima tempahan secara manual selepas 11 Julai. Justeru bagi memastikan keadilan kepada semua, pemandu diwajibkan menerima tempahan secara automatik.

Menurut statistik, hampir 20% pemandu Grab menerima tempahan secara manual. Justeru Grab memperkenalkan komisen tambahan sebanyak 5% bagi memberikan pampasan serta melindungi pemandu lain apabila tempahan dibatalkan.

Terdahulu, Kementerian Pengangkutan Malaysia telah mengingatkan syarikat seru-pandu agar tidak mengenakan komisyen melebihi 20%.

Artikel Berkaitan:


IFA 2018 : Huawei Bolot 13 Anugerah – Kirin 980 Terima 7 Anugerah

Meskipun banyak syarikat gergasi yang mempamerkan produk terbaru mereka di pentas IFA 2018, namun Huawei dilihat sekali lagi menonjol daripada yang lain apabila  telah memenangi 13 anugerah secara keseluruhannya pada acara itu.

Selepas perlancaran cip pemprosesan mereka yang terbaru iaitu Kirin 980, Huawei dikatakan telah memenangi 7 anugerah antarabangsa teratas di IFA 2018 untuk prestasi tinggi dan ciri tenaga yang cekap.

Huawei Kirin 980 memenangi anugerah “Best of IFA 2018” daripada Android Authority. Cipset mewah baru itu dipuji kerana prestasi dan kecekapan tenaga yang dilihat amat mengagumkan.

Seterusnya, , Huawei Kirin 980 turut dianugerahkan dengan penghargaan “Editor’s Choice” dan “Best of IFA 2018” oleh Digital Trends.Cipset itu turut dipuji kerana menjadi penambahbaikan yang ketara terhadap keluaran sebelumnya iaitu Kirin 970.

Expert Reviews pula memberikan Kirin 980 anugerah “Best of IFA 2018” kerana ia menjadi SoC penuh pertama di dunia yang dihasilkan dalam proses pembuatan 7nm dan penambahbaikan yang dibawa kepada penangkapan foto dan rakaman video.

T3 turut menganugerahkan Huawei dengan “Innovation Award” untuk Kirin 980. Mereka mengulas bahawa penambahbaikan kepada kuasa pemprosesan dan kecekapan telah menyebabkan telefon menjadi cepat, hayat bateri menjadi lebih baik selain memberi pengalaman yang menakjubkan pada pengguna.

Selain daripada yang tersenarai di atas, Huawei turut memenangi beberapa anugerah lain daripada TechRadar, Android Headlines, Gear Diary, GadgetMatch, Talk Android, TechSpot, dan juga European Image and Sound Association (EISA).

Baca juga :

[Tertiris ] Huawei Mate 20 Pro – Kirin 980 + Pengimbas Cap Jari Pada Skrin+ Pengecasan Pantas 40W + GPU Turbo

Selain Kirin 980, produk lain seperti Huawei AI Cube, Huawei Locator dan Huawei P20 Pros turut menerima bebepara anugerah.


HUAWEI P30 Pro Dikesan Di Pangkalan Data Ujian Antutu –  Sokong Kirin 980 + 8GB RAM

HUAWEI dikhabarkan bersedia melepasakan peranti perdana barunya, iaitu siri HUAWEI P30 dalam sebuah acara pelancaran yang dijadualkan berlangsung pada 26 Mac ini di Paris. HUAWEI dijangka memperkenalkan tiga model – HUAWEI P30, HUAWEI P30 Pro dan HUAWEI P30 Lite.

Terkini, HUAWEI P30 Pro telah dikesan dalam pangkalan data ujian AnTuTu dengan kod model VOG-L29. Senarai tersebut juga mendedahkan spesifikasi utama peranti seperti skrin dengan resolusi 2340 x 1080 piksel, dijana cip Kirin 980 dan memori 8GB RAM + 256GB ROM. Berdasarkan skor dikongsi, peranti ini berjaya mencatatkan skor sebanyak 286,152.

Ketirisan maklumat juga mengatakan HUAWEI P30 Pro dijangka dilengkapi paparan OLED melengkung bersaiz 6.5-inci, pengimbas cap jari dalam skrin dan hadir dengan sistem zoom periskop. Kapasiti bateri masih belum diketahui namun ia dijangka menyokong pengecasan pantas 40W.

Sebelum kemunculan peranti ini, HUAWEI kini sedang bersedia untuk melepaskan HUAWEI Nova 4e yang dijadualkan pada 14 Mac ini (ESOK) – Difahamkan, model ini akan dikenali sebagai HUAWEI P30 Lite untuk pasaran negara lain.


Fuji Xerox Perkenal Dakwat Kering Istimewa Merah Jambu Baharu Tingkatkan Ekspresi Warna dalam Pencetakan Digital

Tambah Barisan Dakwat Kering untuk Iridesse(TM) Production Press

PETALING JAYA, Malaysia, 26 Mac 2020 /PRNewswire/ — Fuji Xerox Asia Pacific Pte Ltd mengumumkan penambahan baharu dakwat kering istimewa merah jambu untuk pencetak warna pengeluaran Iridesse™ Production Press di seluruh rantau Asia Pasifik, bagi mengukuhkan kebolehan pencetak tersebut untuk mengendalikan keperluan pencetakan dengan warna-warna istimewa.

Menerusi enjin pencetakan enam-warna satu-laluan, Iridesse™ Production Press berupaya untuk memuatkan maksimum dua dakwat kering istimewa selain daripada dakwat kering standard dengan warna biru kehijauan, magenta, kuning dan hitam (CMYK), seraya mendayakan ekspresi warna beraneka yang tidak dapat dicapai sebelum ini dengan pencetak digital. Warna merah jambu baharu ini menyertai barisan dakwat kering istimewa lain yang dahulunya dilancarkan untuk Iridesse™ Production Press — emas, perak, putih, jernih dan merah tersuai — direalisasikan dengan mencampurkan dan mengoptimumkan warna jenis pendarfluor baharu ke dalam toner EA (Pengagregatan Emulsi) unik Fuji Xerox.

Keupayaan untuk menggabungkan warna merah jambu cerah dan terang ke dalam reka bentuk bahan-bahan bercetak akan membantu meluaskan skop gaya-gaya berbeza ekspresi visual, termasuk gaya yang comel, mengagumkan dan anggun. Tambahan pula, campuran dakwat kering merah jambu dengan warna-warna CMYK akan membolehkan pencetakan warna jingga, merah, ungu dan warna-warna lain dengan kecerahan yang tidak dapat dicapai menerusi warna-warna CMYK sahaja, seraya merealisasikan penghasilan semula tulen warna-warna istimewa seperti warna-warna jenama korporat. Penggunaan dakwat kering merah jambu memberikan cetakan berwarna merah jambu pendarfluor dan warna-warna lain yang biasanya digunakan untuk kegunaan seperti muka depan majalah dan buku komik.

Dakwat kering merah jambu baharu ini juga boleh digunakan bersama-sama dengan dakwat kering istimewa sedia ada termasuk warna emas dan perak, meluaskan skop ekspresi untuk pelbagai keperluan pencetakan atas-permintaan, seperti untuk cagaran pemasaran termasuk pengiklanan titik-pembelian (POP), risalah dan katalog serta untuk karton dan pakej lipat.

Di samping itu, GX Print Server for the Iridesse™. Production Press akan menyediakan profil ICC yang menjalankan pemisahan lapisan merah jambu Catatan 1. Ini boleh dimuat turun dan digunakan melalui komputer pelanggan bagi menggunakan ekspresi warna yang memanfaatkan dakwat kering merah jambu dengan lebih mudah semasa proses reka bentuk dalam menghasilkan bahan-bahan cetakan. Profil ini mengasingkan secara automatik data RGB dan data lain pada warna-warna yang ditetapkan khusus kepada CMYK optimum dan data output merah jambu, seraya membolehkannya untuk mencipta ekspresi warna dengan mudah yang memanfaatkan dakwat kering merah jambu.

Catatan 1: Siri data untuk pengurusan warna yang membezakan peranti input/output berkaitan warna dan ruang berwarna, selaras dengan piawaian yang diumumkan oleh Konsortium Warna Antarabangsa (ICC).

Keywords:  Computer/Electronics Household/Consumer/Cosmetics Office Products Computer Accessories Publishing/Information Service Retail New products/services

Source: PRNEWSWIRE


Kandungan Muat Turun Paling Popular Sepanjang 5 Tahun Play Store

Sudah 5 tahun semenjak Android Market dijenamakan sebagai Play Store, sekaligus membawa pelbagai kandungan selain aplikasi seperti buku digital, muzik, filem dan rancangan TV. Play Store kini diakses lebih 1 bilion pengguna aktif di 190 negara di mana servis ini dibuka.

Kita lihat ranking populariti yang dikeluarkan Google bagi kandungan muat turun Play Store sepanjang 5 tahun yang lalu.


LG G6 Lebih Hebat Dari Segi Kualiti Audio Berbanding Model Terdahulu Dengan DAC Baru

LG membawa kualiti bunyi Hi-Fi kepada model G5 melalui modul berjenama B&O, manakala V20 pula memberikan kualiti audio yang lebih hebat dengan DAC 32-bit dan earphone B&O. Para audiophiles yang mementingkan kualiti bunyi pasti tidak sabar untuk mengetahui apakah yang disertakan pada model LG G6 yang akan dilancarkan tidak lama. Kami ada sedikit sneak peek untuk anda.

Menurut khabar, LG akan memperkenalkan DAC Quad 32-bit terbaru yang dapat mengawal saluran audio kiri dan kanan secara berasingan, lantas menghasilkan bunyi yang seimbang dan lebih baik. Satu lagi DAC yang baru adalah integrasi litar yang akan memelihara kualiti audio. LG dijangka akan memperkenalkan G6 di acara MWC Barcelona pada akhir Februari ini. Jangan lupa ikuti kami untuk mendapatkan berita semasa MWC 2017.


HONOR X10 Max Bakal Tampil Dengan Skrin RGBW???

Debaran menantikan peranti terbaharu daripada HONOR iaitu HONOR X10 Max bakal ltiba dalam 2 minggu lagi. Namun masih ramai yang berteka teki tentang spesifikasinya. Terbaharu, ia dikatakan bakal hadir dengan panel RGBW?

Menerusi satu video di Youtube, memperlihatkan ia skrin di bawah cahaya matahari. Kebiasaannya, anda tidak akan dapat melihat visual pada skrin, namun menerusi Skrin RGBW ini, tiada sebarang masalah.

Jika dilihat, ia mempunya saiz skrin yang besar. Jadi, sama-sama kita nantikan pelancarannya pada 2 Julai ini.


Beli Honor 9 lite Dan Dapatkan Produk Kosmetik Maybelline

Honor Malaysia hari ini mengumumkan kerjasama dengan jenama fesyen terkemuka TNTCo dan Maybelline. Sempena promosi ini, pelanggan akan ditawarkan produk Maybelline bernilai RM58 jika pembelian honor 9 Lite berharga RM749 dibuat pada 27 Mac 2018 dan seterusnya.

Promosi yang bakal bermula esok hanya ditawarkan di kedai rasmi honor Malaysia di e-gedung Shopee. Hadiah yang akan diberikan hanya terhad kepada 150 pembeli terawal.

Honor 9 Lite didatangkan dengan skrin 5.65-inci HD penuh+ bersama dwi-kamera utama 13 MP + 2 MP sama seperti konfigurasi kamera depan. Sekaligus, peranti ini didatangkan dengan sistem kuad-kamera untuk penggambaran lebih menyerlah.

Reviu Eksklusif: honor 9 Lite, Penggambaran Fotografi Seakan Peranti Kelas-atasan


11street, Boost Jalin Kerjasama Tawar Perkhidmatan eDompet

11street nampaknya mengorak langkah maju ke hadapan menerusi penembusan pasaran pembayaran tanpa tunai dengan kerjasama dengan Boost, iaitu dompet gaya hidup mudah alih (eDompet)

Kerjasama ini merupakan yang pertama seumpamanya dalam perkhidmatan eDompet yang membolehkan pelanggan membayar menerusi laman web dengan lebih mudah serta selamat melalui kod QR dan kemasukan nombor PIN pada platform eDagang.

Bagi memantap dan memperkuatkan lagi jalinan tersebut, 11street turut menyepadukan ‘storefront’ mereka dengan aplikasi Boost yang mana dengan hanya satu klik pada menu ‘Online Shopping’, pengguna Boost kini boleh terus mengakses portal 11street.

Bersempena kerjasama itu juga, 11street dan Boost turut menawarkan ‘Boosted Daily Deals’ untuk sejumlah barangan eksklusif bermula 28 September yang mana menawarkan pelbagai barangan menarik termasuk telefon mudah alih, pembesar suara dan televisyen pintar LED.

Pada masa yang sama, mereka turut melancarkan Kempen ‘Win A Car’ yang bermula pada 28 September hingga 30 November 2018. Menerusi kempen ini, pelanggan berpeluang untuk membawa pulang hadiah bernilai sehingga RM86,000 termasuk hadiah utama sebuah kereta MyVi baharu.


Poladrone, Syarikat Dron Tempatan Melancarkan “Oryctes” – Dron Pertanian Pintar Kelapa Sawit Pertama di Dunia

CYBERJAYA, Malaysia, 25 Ogos 2020 /PRNewswire/ — Oryctes, dron pertanian pintar bagi industri kelapa sawit yang pertama di dunia, telah dirasmikan dan dilancarkan hari ini, dalam majlis MyDroneX Exclusive yang diadakan di Futurise, Cyberjaya.

Dengan kapasiti tangki sebanyak 16L, Oryctes berupaya menjalankan operasi penyemburan tepat pada skala sentimeter di tengah-tengah pokok sawit. Dron ini, yang merupakan alat agroteknologi terkini yang dibangunkan menggunakan teknologi pesawat udara tanpa pemandu (UAV), telah direkabentuk dan dikembangkan sepanjang tempoh 12 bulan oleh pasukan jurutera dron di Malaysia.

Dinamakan bersempena nama saintifik kumbang badak (Oryctes rhinoceros), Oryctes telah direka khusus untuk membendung masalah serangga perosak ini yang telah sekian lama merosakkan anak pokok sawit muda.

Oryctes berupaya menyembur racun serangga terus ke atas puncak pokok sawit untuk melindungi pucuk-pucuk muda daripada serangan kumbang badak, dan merupakan satu inovasi yang berpotensi untuk mengurangkan atau menghapuskan keperluan penyemburan manual.

Menurut Cheong Jin Xi, CEO Poladrone, inovasi di sebalik pembangunan Oryctes adalah dalam algorithm kecerdasan buatan (AI) yang memberikan dron keupayaan untuk mengenal pasti bahagian tengah sawit melalui suatu proses automatik.

Pertama, dron pemetaan akan meninjau kawasan ladang dan menangkap imej resolusi tinggi; kemudiannya, Airamap, satu perisian AI akan menganalisa data imej untuk mengenal pasti pokok, dan menyediakan perjalanan penerbangan; dan akhirnya, informasi ini dihantar kepada Oryctes untuk operasi penyemburan automatik.

“Dron di Malaysia biasa dipandang sebagai alat rekreasi, tetapi pengunaan komersial dron telah meningkat mendadak sejak kebelakangan ini. Dengan kemajuan dalam industri UAV, dron semakin senang untuk dikendali dengan lebih selamat. Semasa pembangunan Oryctes, kami merekanya untuk menjadi satu titik permulaan untuk petani tempatan kedalam dunia automasi pertanian,” kata Jin Xi.

Oryctes telah dibangunkan dengan sokongan daripada Malaysia Digital Economy Corporation (MDEC) dan Kementerian Komunikasi dan Media melalui Global Technology Fund. Oryctes mampu menyembur 2-3 hektar setiap jam, dan dilengkapi dengan sistem penyemburan yang senang diubahsuai untuk tanaman berlainan jenis: penyemburan tepat untuk kelapa sawit dan penyemburan menyeluruh untuk tanaman landai seperti padi.

Majlis perasmian dan pelancaran Oryctes telah disempurnakan oleh YB Dato’ Saifuddin Abdullah, Menteri Komunikasi dan Multimedia, dan turut dihadiri Datuk Isham Ishak, Ketua Setiausaha Kementerian Pengangkutan; Puan Surina Shukri, CEO MDEC; Tuan Mahadhir Abd Aziz, CEO Futurise; Captain Chester Voo Chee Soon; CEO Pihak Berkuasa Penerbangan Awam Malaysia (CAAM); and Tuan Najib Ibrahim, CEO Cyberview.

Pada 2017, industri kelapa sawit Malaysia telah menyumbang 3.8%, atau RM44.8 bilion, kepada KDNK negara, dan merupakan penyumbang terbesar bagi industri pertanian. Kejayaan dalam mengawal kumbang badak berpotensi untuk meningkatkan hasil tuaian industry kepala sawit, di mana adalah dianggar sebanyak 25% kerugian hasil tuaian adalah disebabkan oleh serangga perosak tersebut.

Untuk maklumat lanjut, sila kunjungi Oryctes kit media.

Foto – https://photos.prnasia.com/prnh/20200825/2898405-1?lang=0

Keywords: Agriculture Computer Software Computer/Electronics New products/services Trade show news

Source: PRNEWSWIRE


vivo Malaysia Melancarkan vivo Y33s, Telefon Pintar Anggun & Bergaya Yang Mencetuskan Kreativiti & Keseronokan!!!

vivo Y33s yang baru akan tiba ke Malaysia tidak lama lagi, penambahan terbaru dalam peranti siri-Y. Telefon pintar anggun dan bergaya yang menawarkan prestasi keseluruhan yang hebat, vivo Y33s sesuai untuk semua pengguna yang mencari jawapan untuk semua persoalan ‘That’s Y’ di dalam telefon pintar.

Dibina dengan bingkai rata 2.5D bersama bateri besar ke dalam badan nipis 8.0mm dan berat kira-kira 182g, vivo Y33s menawarkan rasa mewah kepada pengguna. Ia juga selesa digenggam, sesuai untuk aktiviti harian. Kamera belakangnya disusun secara elegan dan diukir ke dalam Langkah Dwi-Tona tanda vivo, yang mengajak pengguna untuk meneroka kebolehan fotografi berkuasa tinggi di dalamnya.

vivo memperkenalkan tekstur dan rona warna lebih maju kepada Y33s dengan dua varian warna – Mirror Black dan Midday Dream. Mirror Black menggunakan teknik lapisan selaput berganda terkini vivo yang menyatukan warna hitam yang elegan dengan kilauan berkilat. Melihat pada cermin hitam, pengguna akan menemui dunia cahaya, bayangan, tekstur dan kilauan tanpa had yang tersembunyi. Midday Dream pula sebaliknya, mempunyai kelembutan tekstur AG yang halus dengan rasa dingin beku. Lapisan tambahan selaput cecair kristal menambah kelancaran dan mengurangkan cap jari di telefon. Dilimpahi cerun warna oren dan biru yang menarik pandangan, Y33s menangkap cahaya pada setiap sudut.

Secara luaran, vivo Y33s datang dengan paparan 6.58-inci FHD+, menawarkan nisbah skrin-ke-badan 90.6% dengan Gamut Warna NTSC 96%, yang memberikan warna-warni terang dan perincian yang jelas untuk pemandangan yang menyeronokkan. Dari menstrim video hingga bermain permainan kegemaran anda, pengalaman visual 1080P pada Y33s sangat lembut dan menyenangkan. Pengguna juga akan mendapat perlindungan mata dengan penapis cahaya biru yang terbina di dalam, menyingkir sinar biru berbahaya daripada pandangan mata pengguna.

Melengkapkan Hari dengan Prestasi Pemproses yang Berkuasa. That’s Y.

Satu lagi fungsi unik vivo Y33s adalah Extended RAM 2.0 (RAM tambahan), di mana peranti dipasang dengan RAM 8GB. Jika itu tidak mencukupi, ia boleh diluaskan dengan tambahan RAM 4GB daripada ruang ROM 128GB yang tidak digunakan bagi menjadikan pertukaran aplikasi lebih lancar.

Memberi tenaga kepada vivo Y33s adalah bateri 5,000 mAh, dengan Pengecasan Pantas 18W dan Penjaga Tenaga vivo. Tidak perlu bimbang mengenai hayat bateri kerana pengecasan adalah pantas dan selamat sementara kapasiti bateri dapat memberikan pengguna menggunakan peranti sepanjang hari tanpa perlu mengecas semula. vivo Y33s juga mampu mengecas terbalik, yang menjadikan telefon pintar sebagai powerbank mudah alih di dalam perjalanan.

Menjadi tunggak vivo Y33s adalah pemproses 8-teras Helio G80, dengan kelajuan CPU yang melonjak hingga 2.0Ghz. GPU di dalamnya menawarkan lebih kuasa, kualiti gambar yang lebih tinggi dan prestasi yang lebih perkasa daripada sebelumnya, menjadikan vivo Y33s menonjol dalam prestasi permainan dan visual.

Teknologi Kamera Perkasa, Jelas dalam Semua Pencahayaan. That’s Y.

Sejajar dengan konsep ‘Kegembiraan Insan’, vivo komited untuk membawa teknologi fotografi yang inovatif kepada pengguna untuk dialami dan melengkapkan gaya hidup harian mereka. Komitmen itu diserlahkan dalam vivo Y33s kerana ia dilengkapi dengan sistem tiga kamera 50MP, yang terdiri daripada sistem kamera 50MP+2MP+2MP baru, menawarkan kemampuan fotografi yang hebat kepada pengguna.

Sensor kamera belakang utama 50MP yang baru mentakrifkan semula makna fotografi definisi tinggi dalam telefon pintar, merakam detik terbaik hidup dengan mudah serta jelas bersih dalam setiap tangkapan, sama ada diperbesar atau dipotong. Melengkapi kamera utama yang perkasa adalah Kamera Bokeh, yang telah ditingkatkan untuk menjadikan latar kelihatan lebih semula jadi dalam mod bokeh. Ini mewujudkan tahap kedalaman artistik dan kualiti yang sempurna untuk tangkapan kreatif. Bagi pencinta kandungan jarak dekat, Kamera Super Makro menangkap gambar dunia kecil yang ajaib dengan jelas, dengan fokus sedekat 4cm.

Untuk memberikan pengalaman fotografi yang lengkap, vivo Y33s dilengkapi dengan algoritma Mod Super Malam terkini. Dengan menggabungkan beberapa bingkai menjadi satu, teknologi pengurangan hingar super tahap-RAW terbaru di vivo Y33s memberikan gambar malam yang indah dan jelas seperti yang dialami dalam kehidupan nyata. Kamera belakang juga tidak pernah hilang fokus dengan Autofokus Mata, mempamerkan hasil potret yang menakjubkan setiap masa. Bersama dengan Super HDR, vivo Y33s secara automatik menonjolkan warna di dalam sorotan dan mempertajam perincian di dalam bayang-bayang, menjadikan gambar akhir yang seimbang dan serasi seluruhnya.

Bagi kemampuan video, vivo Y33s menawarkan Video Ultra Stabil EIS, memberikan hasil kandungan video yang stabil. Sementara itu, Kecantikan Wajah untuk Video dan Suntingan Pintar mengubah rakaman mentah kepada kekili indah yang mengabadikan sorotan kehidupan.

Swafoto Jelas Siang dan Malam untuk Mengabadikan Detik Peribadi Terbaik. That’s Y.

Di bahagian hadapan terdapat kamera swafoto 16MP, yang mampu menangkap gambar swafoto dalam HD supaya pengguna yakin dan kelihatan berseri sepanjang hari dengan algoritma potret vivo tersendiri. Teknologi pengurangan hingar Swafoto Malam Super dan Lampu Skrin Pintar menerangi wajah di dalam latar malap cahaya untuk mencipta hasil yang jelas dan semula jadi dengan perincian yang penuh jelas walaupun di dalam gelap.

Nikmati Pengalaman Menyeluruh dengan Ciri-Ciri Hebat pada vivo Y33s. That’s Y.

Menjalankan Funtouch OS 11.1 berasaskan Android 11, vivo Y33s menawarkan sistem operasi Android terkini dengan ciri unik oleh vivo. Funtouch OS 11.1 yang diperbaharui membawa estetika reka bentuk yang bersih dan kawalan sentuhan yang mudah dan praktikal untuk digunakan, membawa pengalaman pengguna yang menyegarkan ke dalam vivo Y33s.

vivo Multi Turbo 5.0 meningkatkan sambungan data, kelajuan pemproses sistem dan prestasi penjimatan kuasa ke tahap yang serba baharu. Ia dilengkapi dengan sistem penyejukan merentasi empat komponen yang menjadikan vivo Y33s kekal dingin walaupun dalam sesi permainan yang sengit.

Mod Gaming Ultra juga telah diperbaharui untuk menawarkan sentuhan pengalaman bermain yang lebih lengkap. Dengan Getaran Permainan 4D, Permainan Gambar-dalam-Gambar, mod Jangan Ganggu dan Esports, terdapat pelbagai pilihan untuk dipilih bagi mendapatkan pengalaman bermain yang tepat.

Nilai Hebat untuk vivo Y33s. That’s Y.

Terdapat dalam dua warna – Mirror Black dan Midday Dream – vivo Y33s berharga RM999 dan boleh dibeli di E-store vivo Malaysia, dan stor rasmi vivo Malaysia di Lazada dan Shopee. Pra-tempah vivo Y33s dari 7 hingga 10 September 2021 di mana-mana platform dalam talian dan terima hadiah percuma bernilai sehingga RM329, terdiri daripada beg galas vivo, jaminan tambahan 1 tahun dan perlindungan keretakan skrin 1 tahun. Pembeli juga akan menerima tambahan kad Hadiah Netflix bernilai sehingga RM55 semasa membeli dalam tempoh pra-tempahan.

Eksklusif di Shopee, pelanggan juga boleh membuat pra-tempahan untuk vivo Y33s dan menerima tawaran berkas eksklusif Shopee bersama kamera segera siri Fujifilm Instax:


OPPO Menambah Siri A Dengan Model A77 Pula?!

Syarikat pengeluar telefon pintar yang berada di kedudukan ke-4 dunia OPPO, akan melancarkan telefon pintar siri A terbaru tidak lama lagi. OPPO A77 akan hadir dengan cip pemproses MediaTek MT6750T SoC, RAM sebesar 4GB dan storan dalaman sebanyak 64GB.

Manakala, gambar yang diambil dari lensa kamera 13 Megapiksel di belakang dan 16 Megapiksel di depan akan dipaparkan di paparan skrin bersaiz 5.5 inci HD penuh. Peranti ini menyediakan slot SIM berkembar dan dikuasakan dengan pek bateri dengan kapasiti 3200mAh.

Laporan mengatakan peranti ini akan dilancarkan pada akhir bulan ini, ia juga akan mula dijual di pasaran Taiwan terlebih dahulu. Harga pula belum diumumkan lagi, harap-harap ia dibawa masuk ke Malaysia lah!


[Khabar Angin] Xiaomi Mi 7 Bakal Bawa Teknologi Pengecaman Wajah 3D

Pada tahun depan kita mungkin bakal melihat telefon pintar dengan rekaan skrin hampir penuh di depan atau mungkin penuh. Oleh itu tidak mungkin pengeluar akan menghasilkan peranti dengan rekaan tradisional termasuklah pihak Xiaomi selaku pengeluar nombor ketujuh terbesar dunia.

Jadi, untuk mengikut edaran semasa Xiaomi mungkin bakal menampilkan Mi 7 selewat-lewatnya sebelum Mac tahun hadapan. Apa yang mungkin dipersembahkan untuk peranti flagship mereka pada kali ini masih menjadi tanda tanya.

Xiaomi yang tidak mahu tertinggal di belakang dikatakan akan menghasilkan peranti dengan paparan hampir penuh seperti peranti keluaran yang lain. Ura-ura mengatakan Xiaomi Mi 7 bakal tampil dengan rekaan tanpa bezel sekaligus butang home pada generasi sebelumnya terpaksa dikorbankan.

Jadi dengan tiadanya pengimbas cap jari, peranti ini mungkin bakal menghadirkan teknologi pengecaman wajah 3D lebih kurang seperti yang digunakan pada iPhone X. Sekaligus integrasi pengimbas jap jari ultrasonik pada skrin sama sekali tidak akan dilakukan oleh pasukan kejuruteraan Xiaomi.

Xiaomi Mi 7 akan dilengkapi dengan skrin 5.65 inci yang dikuasakan set cip Qualcomm Snapdragon 845 (terawal), manakala versi Plus akan dipadankan dengan skrin bersaiz 6.01 inci. Kedua-dua versi bakal membawa fungsi dwi kamera mungkin dengan sokongan zum optikal.

Sumber


Monitor Acer Predator CG437K P Beresolusi 4K HDR Kini Berharga RM4,699

Inginkan pengalaman permainan komputer yang lancar dan imersif? Monitor Acer Predator CG437K P adalah pilihan terbaik!

Ia merupakan monitor dengan paparan overclockable 43 inci yang pertama di dunia, didatangkan dengan panel VA dan resolusi 3840 x 2160 piksel, memiliki VESA Certified DisplayHDR™ 1000 sehingga puncak kecerahan 1000 nits, serta menyokong masa tindak balas 1ms dan kadar segar semula 144Hz.

Predator CG437K P dijual pada harga RM4,699, anda boleh dapatkan melalui laman e-dagang Lazada atau Shopee, serta kedai penjual sah Acer seperti di bawah:


Dato’ Sri Siti Nurhaliza Bakal Kembali Menjadi Duta vivo? Biar Betul?!

Vivo sememangnya terkenal sebagai sebuah jenama yang jelas berada dalam kelas tersendiri dan tidak pernah mengecewakan penggemar setianya! Daya penariknya yang menonjol sukar ditemui pada jenama yang lain.

Baru-baru ini, mereka sekali lagi menarik perhatian ramai dengan memberi gambaran mengalu-alukan kedatangan duta besar mereka sebelum ini iaitu Dato’ Sri Siti Nurhaliza menerusi beberapa poster acah yang tersebar di Facebook rasmi vivo Malaysia!

Perkara ini jelas memberi gambaran kepada semua bahawa vivo bakal bekerjasama dengan penyanyi tersohor Malaysia itu dalam memperkenalkan produk terbaharu mereka (selepas kerjasama sebelum ini menerusi vivo V5).

Apa?! Dato’ Sri Siti Nurhaliza akhirnya kembali?! Bagaimanapun, sabar dulu! Sama-sama kita tunggu vivo sendiri tampil menjawab semua persoalan ini! Kekal bersama eRing untuk lebih info terkini!


Telefon Bimbit Skrin Lipat OPPO Dihasilkan Secara Besar-Besaran?? – Akan Dikeluarkan Secepat Mungkin??!

Berita baru-baru ini diberitakan bahawa OPPO akan melancarkan produk telefon bimbit skrin lipat tahun ini. Terungkap bahawa OPPO sedang menggilap dua telefon skrin lipat baru, menggunakan dua bentuk yang berbeza, salah satunya adalah pelan lipat kiri-kanan. Setelah dibuka, ia adalah “tablet”, sementara yang lain menggunakan skema lipat ke atas dan bawah, yang serupa dengan skema lipat telefon bimbit.

Kedua-dua penyelesaian ini juga dapat melihat produk serupa di pasaran telefon bimbit semasa, dan masing-masing mempunyai kelebihan tersendiri.

Dikhabarkan skrin lipat OPPO akan dibekalkan oleh Samsung dan akan dilancarkan secara rasmi pada suku kedua tahun ini, iaitu dari bulan April hingga Jun.

Sejauh manakan kebenaranya?? Sama-sama kita nantikan kehadirannya!!


Lenovo Tawar Baucar Permainan Hebat Untuk Setiap Pembelian Laptop Legion

Berikutan sambutan yang sangat menggalakkan untuk Lenovo Legion Family 2018 pada Ogos lalu, Lenovo dilihat terus menawarkan pengalaman permainan luar biasa kepada pengguna dengan pelbagai tawaran yang hebat melebihi USD180 (kira-kira RM745)!

Bermula sekarang hingga 31 Oktober 2018, pelanggan yang membeli mana-mana produk Lenovo Legion berasaskan Intel® Core ™ i5 atau i7 akan menerima kod baucar yang boleh digunakan untuk memuat turun permainan seperti Counter-Strike (CS: GO), Final Fantasy XV Windows Edition, Hello Neighbour, PlayerUnknown’s Battlegrounds.

Lebih menariknya, kod baucer itu juga boleh digunakan untuk pembelian barangan di dalam permainan World of Tanks selain boleh ditebus untuk satu sesi pembelajaran skill gaming oleh jurulatih e-sukan profesional.

Pembelian boleh dibuat di mana-mana kedai Lenovo Exclusive Store (LES) seluruh Malaysia atau stor dalam talian Lenovo dan pelanggan boleh menebus kod baucar permainan mereka melalui cara ini:

Langkah 1 : Lawati laman web Lenovo Legion dan isikan maklumat yang diperlukan .

Langkah 2 : Lampirkan salinan bukti pembelian peranti Lenovo Legion yang layak semasa tempoh promosi.

Langkah 3 : Tekan butang ‘Submit’ dan satu e-mel dengan kod baucer akan dikeluarkan selepas mengesahkan penyertaan adalah sah.

Langkah 4 : Setelah menerima e-mel dari Lenovo, klik di sini dan masukkan kod baucer untuk memuat turun item pilihan anda. Selamat berhibur !

Tempoh penyertaan untuk menebus kod baucer permainan ditutup pada 5 November 2018. Untuk maklumat lanjut mengenai promosi Lenovo Legion, sila klik di sini.


Pembukaan Stor Konsep ASUS, Hasil Gabungan Dengan DirectD

Demi memenuhi permintaan perkakasan teknologi yang tinggi ketika ini, ASUS  telah menjalinkan kerjasama dengan DirectD untuk membuka sebuah stor konsep bagi mendapatkan pelbagai produk ASUS.

Stor tersebut akan dibuka pada 22 Julai ini dan promosi jualan pembukaan akan bermula pada hari tersebut sehinggalah 31 Julai ini. Berada di sana seawal 10.30 pagi bagi menikmati penjimatan pembelian pelbagai peranti seperti:

Selain dari jualan promosi, anda juga boleh menyertai pertandingan yang akan dianjurkan melalui laman Facebook dengan tawaran hadiah ZenFone Selfie, ZenFone Laser dan ZenFone Go 4.5. Semasa majlis pembukaan 10 orang pertama yang memakai baju berwarna biru akan dihadiahkan ASUS ZenPower.


Rekaan OnePlus 9 Pro Kini Terdedah?? Betul Ke?

Ada sesuatu yang menarik mengenai peranti yang bakal tiba dari OnePlus iaitu OnePlus 9 Pro apabila imeh yang di khabarkan milik peranti ini telah tertiris.

Jika dilihat rekaan pada panel belakang mempamerkan rekaan susunan kamera yang mengikut trend  peranti android pada ketika ini yang disusun di dalam kotak segi empat tepat.

Dikatakan skrin yang dihadirkan dengan 6.7″ dan melengkung di bahagian sisi dan skrin berlubang bagi kamera hadapan.

Belum ada lagi maklumat yang terdedah mengenai peranti ini. Jadi, teruskan bersama kami untuk mendapatkan info-info terkini mengenai dunia gajet.


Twitter Menghentikan Sokongan Aplikasi PC TweetDeck

Twitter akan menghentikan sokongan kepada aplikasi TweetDeck versi komputer mulai 15 April 2016. Langkah ini akan menyebabkan pengguna yang bergantung pada servis TweetDeck beralih arah ke Twitter versi web. Langkah ini diambil kerana terdapat beberapa fungsi baru Twitter yang tidak dapat ditawarkan melalui TweetDeck, oleh kerana ingin mengekalkan pengalaman penggunaan yang optimum, Twitter memutuskan untuk menghentikan sokongan TweetDeck.


Vivo V17 Pro – Peranti Pertama Di Dunia Dengan Sokongan Dwi Kamera Selfie Pop-Up

Vivo kini dalam persiapan untuk memperkenalkan pewaris baharu mereka iaitu vivo V17 Pro ke pasaran tempatan. Pelancaran rasmi dijadualkan berlangsung hari ini dan harga jualan dianggarkan sekitar RM1,758.

Sejak kemunculan sulung pada tahun 2009, siri V sebenarnya cukup terkenal sebagai barisan model perdana yang mengkhususkan pada persediaan kamera dengan resolusi tinggi.Muncul sebagai ahli baru keluaran vivo, model ini bakal membawakan persediaan 6 kamera utama – membolehkan pengguna menangkap pelbagai gambar yang sempurna, tidak mengenal apa sahaja senario. Selain itu,  ia juga dilengkapi dua kamera hadapan dengan lensa 32MP + 8MP yang disokong oleh Selfie Softlight dan Super Night Selfie.

Kamera utama vivo V17 Pro menerima pelbagai penambahbaikan yang luar biasa – 48MP(main) + 8MP (Super Wide Angle ) + 2MP (bokeh) + 2MP (super macro lens). Menariknya lagi, model kali ini dilengkapi dengan USB Type-c! Anda teruja menunggu model ini tiba? Kekal bersama eRing untuk maklumat terkini!~


Yodoo Meneruskan Sokongan Untuk Liga Premier Futsal Malaysia!!

Yoodo, perkhidmatan mudah alih digital sepenuhnya dan boleh ubahsuai yang pertama di Malaysia, sekali lagi meneruskan sokongan untuk komuniti futsal Malaysia dengan pengumuman Liga Premier Futsal Malaysia (MPFL) Musim 3, di mana Yoodo merupakan Telco Digital Rasmi bagi tahun ketiga berturut-turut sejak 2019.

MPFL 2021 bermula pada 12 Jun 2021 untuk kategori lelaki, manakala kategori wanita, akan bermula pada 12 Ogos 2021. Liga tersebut disertai 32 pasukan dari seluruh negara.  Pasukan yang berjaya ke perlawanan akhir akan bertanding pada 22 Ogos bagi kategori wanita dan pada 28 Ogos bagi kategori lelaki.

Untuk maklumat lanjut tentang Yoodo, ikuti Yoodo di www.facebook.com/yoodoMY atau layari www.yoodo.com.my.


PUBG Mobile National Championship Kembali Dengan HAdiah Tunai Sebanyak RM100,000!!!!

PUBG MOBILE National Championship (PMNC) telah menjadi satu pertandingan PUBG MOBILE yang ditunggu-tunggu oleh pemain PUBG MOBILE sebagai sebahagian daripada rangkaian liga profesional. Untuk tahun 2021, PUBG MOBILE dengan bangganya mengumumkan kerjasama mereka bersama Yoodo dan juga Xiaomi untuk PMNC kali ini untuk memberikan pemain PUBG MOBILE yang ingin mendapatkan peluang melayakkan diri ke PUBG MOBILE Pro League MY/SG Musim ke-4 (PMPL MY/SG Musim ke-4).

PMNC 2021 akan bermula pada 1 Jun sehingga 18 July 2021 dan akan merangkumi beberapa kategori yang berbeza (Skuad, Solo, dan Wanita) dan menawarkan hadiah tunai sebanyak

RM100,000. Perlawanan layak PMNC akan memberikan peluang kepada pemain-pemain di seluruh Malaysia dan akan dibahagikan kepada 4 zon yang berbeza (Zon Erangel, Zon Sanhok, Zon Miramar, dan Zon Karakin).

Dengan ini, pasukan dan pemain yang layak dari kategori Skuad dan Solo akan maju ke Final Zon yang akan berlangsung sepanjang empat minggu, dan akan bertarung untuk mendapatkan slot mereka ke Grand Final. Pada masa yang sama, Grand Final akan bermain dengan 16 pasukan yang terdiri daripada 12 pasukan dari kategori Skuad dan juga 16 pemain dari kategori Solo akan membentuk pasukan mereka sesama mereka. Tambahan juga, Grand Final ini akan berlangsung dengan perlawanan Final di mana pasukan layak daripada kategori Wanita untuk mengukuhkan lagi persaingan antara wanita di dalam industri esukan. Pendaftaran untuk kesemua kategori akan bermula pada 16 Mei 2021.

Untuk perjalanan ke PMPL MY/SG Musim ke-4, empat pasukan yang tertinggi dari Grand Final PMNC akan mendapatkan slot ke liga, manakala tempat ke-5 sehingga ke-10 akan mencuba sekali lagi dengan bermain sebagai pasukan Wild Card di Grand Final Perlawanan Kelayakan PMPL MY/SG, di mana 4 lagi pasukan akan mendapatkan slot ke liga tersebut.

Pemain yang ingin menyertai PMNC boleh mendaftarkan diri melalui laman web rasmi PMNC di http://pubgmobile.pmnc2021.com/ bermula 16 Mei 2021.


Google Umum Servis Terbaharu Penstriman Permainan Video

Google telah mengumumkan mengenai Projek Stream yang bakal dilaksanakan oleh mereka. Projek ini merupakan Penstriman permainan video baharu yang direka untuk membenarkan komputer yang berspesifikasi tinggi dan permainan konsol dimainkan menggunakan Chrome.

Pelayar yang ingin bermain boleh mendaftarkan diri bagi Projek Stream sekarang untuk menguji servis ini. Namun tiada tarikh yang pasti bilakah projek ini akan dilancarkan.

Permainan pertama yang boleh dimainkan menerusi projek ini adalah Assassin’s Creed Odyssey dari Ubisoft. Permainan ini boleh ditemui pada 5 Oktober yang mana ia akan dimainkan menggunakan Chrome. Namun, tarikh tamat ujian ini masih belum lagi di dedahkan.

Bagi mengakses permainan video ini, anda perlu ‘Residing’ di Amerika dan mempunyai sambungan internet 25 Mbps berserta dengan komputer yang menggunakan Windows, macOS, Chrome OS, atau Linux. Anda digalakkan menggunakan Controller seperti PS4 DualShock 4 controller atau the Xbox One controller.

Menurut CEO Ubisoft, Yves Guillemot, ini merupakan revolusi dalam permainan video.

“Dari semasa ke semasa, saya rasa, penstriman akan menjadi lebih mudah di akses kepada lebih ramai pemain. Katanya lagi, pada masa akan datang, permainan video secara strim akan menjadi lebih baik berbanding konsol atau PC.

“Teknologi kini bergerak ke arah tersebut. mesin tersebut akan lebih berkuasa dan sistem untuk memindahkan data akan lebih efisen. Jadi kita mungkin akan mengalami pengalaman penstriman yang lebih baik daripada membeli peralatan permainan video.” katanya.


YouTube Go, Aplikasi Khas Untuk Tontonan Video Offline

Hari ini kami mahu kongsikan bersama kaki video YouTube sebuah aplikasi yang pastinya akan membuatkan anda lebih mudah menonton video YouTube di mana sahaja, walaupun ketika anda tiada talian Internet.

Fungsi muat turun video untuk tontonan luar talian sudah diperkenalkan pada aplikasi YouTube rasmi. Namun versi yang kami ingin kongsikan ini lebih lengkap dengan penambahan fungsi perkongsian video dengan peranti lain melalui sambungan Bluetooth.

Mengikut perancangan Google, YouTube Go sepatutnya sudah pun dilancarkan secara rasmi untuk pengguna umum. Namun sehingga sekarang ia masih di dalam versi pecubaan dan masih belum boleh dimuat turun secara sah melalui Play Store. Buat masa kini hanya pengguna di India sahaja dapat menggunakan aplikasi ini secara rasmi. Namun di sini, kami kongsikan pautan untuk anda mendapatkan fail APK YouTube Go.


Xinhua Silk Road: WIEIE 2020 bermula di Changzhou, China

BEIJING, 21 September 2020 /PRNewswire/ — Ekspo Internet Perindustrian dan Tenaga Dunia & Pameran Peralatan Industri Antarabangsa 2020 (WIEIE 2020) bermula pada hari Rabu di Changzhou, Wilayah Jiangsu, China, yang bertujuan untuk menyediakan platform pertukaran dan kerjasama untuk pembangunan industri Internet perindustrian, Internet tenaga, bandar pintar dan teknologi pembuatan termaju.

Dengan tema “Industri Baharu, Tenaga baharu, Infrastruktur baharu dan Kuasa baharu,” ekspo berkenaan akan menghimpunkan beratus-ratus pakar domestik dan luar negara, wakil cendekiawan daripada syarikat dan pegawai kerajaan untuk berkongsi pandangan dan pengalaman mereka yang paling penting serta meneroka trend baharu pembangunan industri semasa Ekspo 10-hari tersebut.

Sebagai produk dengan integrasi mendalam antara teknologi maklumat dan pembuatan generasi baharu, Internet perindustrian merupakan kunci bagi menggalakkan integrasi antara ekonomi digital dan ekonomi sebenar, seraya menjadi enjin penting untuk menggalakkan pembangunan ekonomi yang berkualiti tinggi.

Sejak beberapa tahun kebelakangan ini, melalui penambahbaikan yang selanjutnya terhadap ekosistem pembuatan pintar, pembuatan pintar dan tenaga pintar menjadi petanda penting mengenai kemajuan Changzhou dalam membina bandar pembuatan pintar yang terkenal.

“Changzhou menikmati asas perindustrian yang baik, sumber pengguna yang banyak dan persekitaran ekologi yang boleh didiami untuk pembangunan Internet perindustrian dan Internet tenaga,” kata Qi Jiabin, Setiausaha Jawatankuasa Perbandaran Changzhou CPC.

“Pada masa akan datang, bandar ini akan merebut peluang untuk menggalakkan integrasi mendalam antara Internet, data raya, kecerdasan buatan dan ekonomi sebenar, membina sebuah bandar Internet perindustrian dan Internet tenaga terkenal dengan infrastruktur yang lebih baik, keupayaan yang terkemuka dalam industri yang lebih mantap dan tahap keterbukaan dan kerjasama yang lebih tinggi,” tambah Qi.

Semasa berlangsungnya Ekspo berkenaan, sebuah dewan pameran awan juga telah dilancarkan, termasuk 4 bahagian dengan temat Internet perindustrian, Internet tenaga, teknologi hitam dan peralatan penting. Hampir 100 syarikat yang terkenal akan mempamerkan produk mereka di pameran awan tersebut yang meliputi banyak bidang seperti AI, pengkomputeran awan dan data raya, sambungan komunikasi dan keselamatan Internet perindustrian, kilang digital, platform Internet tenaga serta aplikasi produk dan bandar pintar.

Antara sepuluh aktiviti tema WIEIE 2020, Forum Bakat dan Pendidikan Internet Perindustrian diadakan pada hari Selasa di Bandar Sains & Pendidikan Changzhou. Ia meneroka kaedah latihan bakat baharu secara bersama oleh universiti-universiti dan perusahaan-perusahaan Internet perindustrian, yang bertujuan untuk membina Changzhou menjadi sebuah bandar pembuatan pintar terkenal dengan sokongan bakat.

Lihat pautan asal: https://en.imsilkroad.com/p/316259.html

Foto – https://photos.prnasia.com/prnh/20200918/2920570-1?lang=0

Keywords: Internet Technology Machinery Mining/Metals Oil/Energy Telecommunications Utilities Trade show news

Source: PRNEWSWIRE


DITUNDA! Tarikh Pelancaran Final Fantasy VII Remake Ditunda Ke April 2020!

Terdahulu, permainan Final Fantasy VII Remake telah disahkan bakal muncul di secara global pada 3 Mac 2020. Bagaimanapun memetik sebuah kenyataan, pelancaran permainan ini telah ditunda ke suatu tarikh baru – dijadualkan pada 10 April 2020.

Penundaan ini adalah disebabkan, pihak Square Enix memerlukan sedikit masa bagi memastikan permainan gaming lebih stabil dan berada pada tahap terbaik sebelum ia diperkenalkan kepada umum. Sebenarnya, penundaan seperti ini adalah perkara biasa dalam industri permainan mudah alih. Jadi, sama – sama kita tunggu!

[ S U M B E R ]

Artikel Berkaitan:

SAH! Final Fantasy VII Remake Bakal Dilancarkan Pada 3 Mac 2020!


Meizu 17 Pro Ungguli Top 10 Telefon Yang Mendapat Pujian Di AnTuTu!!??

Tidak tahu telefon bimbit mana yang senang digunakan? Tidak tahu telefon mana yang hendak dipilih? Mungkin anda boleh merujuk pada “TOP 10 Daftar Pujian Android Mobile Phone” yang diumumkan oleh AnTuTu pada hari berikutnya. Pada 2 Julai, AnTuTu mengeluarkan senarai. Data tersebut berasal dari penilaian AnTuTu. Waktu pengumpulan adalah dari 1 Jun hingga 30 Jun 2021. Hanya untuk pasaran China.

Senarai tersebut menunjukkan bahawa Meizu 17 Pro menduduki tempat pertama dengan penarafan 98.04%, menjadi model dengan penarafan tertinggi pada bulan Jun. Walau bagaimanapun, hasil ini tidak menghairankan,

Sebagai unggulan dua generasi Meizu, Meizu 17 Pro juga mempunyai kekuatan produk yang baik tahun ini. Mesin ini dilengkapi dengan platform mudah alih Qualcomm Snapdragon 865, menggunakan kombinasi memori kilat berkelajuan tinggi LPDDR5 + UFS 3.1, dan menyokong kadar penyegaran sehingga 120Hz. Serangkaian konfigurasi perkakasan yang sangat baik dan reka bentuk penampilan kelas pertama memberikan Meizu 17 Pro atribut unggulan yang telah kekal di pasaran untuk pertama kalinya dalam setahun.

Pada bulan Jun, Samsung Galaxy S20 Ultra 5G menduduki tempat kedua dengan penarafan 98.02%; ketiga ialah Huawei Mate40 dengan penarafan 96.54%. Dalam senarai ini, Samsung, Meizu dan Huawei semuanya mempunyai tiga model dalam senarai itu, dan ketiga-tiga jenama itu dibahagi sama rata. Selain Meizu 17 Pro, siri 18 yang dilancarkan oleh Meizu tahun ini juga telah mendapat pengiktirafan oleh banyak pengguna.


HUAWEI Mate 20 X Ungguli Ujian Audio Oleh DXOMark!!

Ramai orang pasti mengetahui mengenai DXOMark yang terkenal kerana melakukan ujian keatas kamera sesebuah peranti pintar. Namun kini, mereka turut menjalankan ujian audio ke atas telefon pintar.

Menariknya, dalam ujian kemampuan audio ini, HUAWEI Mate 20X menyaksikan ia berada di tangga pertama dan diikuti oleh iPhone XS Max di tangga kedua, iPhone 11 Pro Max di tangga ketiga. Galaxy Note 10+ dan Galaxy S10+ menyaksikan ia berada di tangga ke 4 dan 5.

Pastinya ramai yang menjadikan dapatan daripada ujian ini sebagai 1 input bagi membuat pilihan peranti yang akan dibeli.

Beli Peranti HUAWEI Di Sini:

________________________________________

Artikel Berkaitan:


OnePlus Menghentikan Jualan OnePlus 3

Beberapa hari lalu OnePlus mengumumkan OnePlus 3T, sebuah peranti versi tambah baik kepada model OnePlus 3. Model OnePlus 3T masih mengekalkan reka bentuk yang sama, hanya spesifikasi perkakasan sahaja menerima tambah baik dengan komponen yang lebih baru dan hebat.

Untuk persediaan pasaran OnePlus 3T, OnePlus dikhabarkan telah menghentikan bekalan jualan OnePlus ke pasaran US dan Eropah, namun tidak dapat dipastikan sama ada langkah penghentian jualan ini akan berlaku di negara dan kawasan lain.

OnePlus 3T hadir dengan cip pemproses Snapdragon 821 dan masih mengekalkan spesifikasi 6GB RAM. Tambah baik lain boleh dilihat pada kapasiti bateri 3400mAh, kamera hadapan & belakang 16MP, ROM 128GB dan juga pilihan warna Gunmetal.


BLACKPINK Bakal Melakukan Persembahan Di TikTok Stage Pada 21 Oktober Ini!!!

Kumpulan K-pop wanita popular BLACKPINK bakal melakukan persembahan secara live menerusi TikTok!!!

“TikTok Stage With BLACKPINK” bakal berlangsung selama 100 minit menerusi akaun TikTok BLACKPINK iaitu @bp_tiktok.

Buat yang tidak mengetahui, album debut mereka yang diberi nama ‘The Album’ kini mengungguli carta ni beberapa buah negara dan menjadi highest charting female korean album di BIllboard 200.

Jadi tunggu apa lagi, muat turun TikTok sekarang dan follow BLACKPINK dan tonton live di TikTOk Stage pada 21 Oktober jam 6 petang.


Bersedia Semua! OPPO Reno 10x Zoom Bakal Mendarat Di Malaysia Pada 27 Mei 2019

Penantian OPPO Reno akhirnya terjawab setelah ia dilancarkan secara rasmi di China pada awal bulan April, dengan kemunculan dua varian iaitu OPPO Reno dan OPPO Reno 10x Zoom.

Seperti yang diketahui, OPPO Reno bakal dilancarkan pada 16 Mei ini, apa kata OPPO Reno 10x Zoom pula? Hari ini OPPO telah mengesahkan kehadiran edisi OPPO Reno 10x Zoom bakal mendarat pada 27 Mei 2019 nanti.

OPPO Reno 10x zoom merupakan pemangkin masa depan dalam pembangunan peranti pintar, ia dilengkapi dengan spesifikasi unggul seperti Snapdragon 855, 8GB RAM, 256GB ROM, mempunyai paparan skrin bersaiz 6.65 inci, dipadankan dengan lensa 48MP Sony IMX586 + 8MP + 13MP dengan sokongan OIS dan zoom optik 10x, serta 16MP kamera swafoto.

Adakah harga jualan siri OPPO Reno memenuhi permintaan anda? Kita tunggu kemas kini selanjutnya dari OPPO.


Had Kelajuan Unifi Basic Ditambah Kepada 512kbps Selepas Data Habis Digunakan

Jika dahulu, pengguna Unifi Basic akan mengalami pengurangan had kelajuan internet kepada 128kbps selepas kehabisan data. Namun segalanya berubah apabila pihak TM telah meningkatkan had kelajuan kepada 512kbps selepas kuota 60GB habis digunakan.

Dalam pada itu, TM turut menawarkan data tambahan yang mana ia boleh dibeli oleh pengguna Unifi Basic. Hal ini akan membenarkan mereka menggunakan internet dengan kelajuan seperti biasa walaupun data sudahpun habis.

Bayaran untuk menambah data tambahan juga sangat berpatutan yang mana 1GB data tambahan boleh dibeli dengan harga RM10, manakala 5GB dengan harga RM20. Bagi data tambahan sebanyak 20GB, pengguna perlu membayar RM40.

Selain itu, pihak TM turut menawarkan pakej hujung minggu yang mana pengguna perlu membayar hanya RM50.

Baca juga:


EXMobile Chat 6 Dengan Skrin 6.0 Inci Mula Dijual Pada Harga RM359

EXMobile selaku pengeluar telefon pintar bajet keluaran tempatan, baru-baru ini telah mengumumkan ketersediaan model terbaru keluarannya iaitu EXMobile Chat 6 untuk pasaran Malaysia.

Berbeza dengan model telefon pintar keluarannya sebelum ini, Chat 6 merupakan telefon pintar pertama jenama itu yang menyokong paparan skrin besar mencecah 6.0 inci. Tidak dinafikan terdapat pelbagai model baru telah diperkenalkan di pasaran, tetapi tidak banyak pengeluar yang tampil dengan telefon pintar yang hadir dengan paparan skrin berukuran 6.0 inci. Jadi bagi memenuhi permintaan pengguna yang inginkan peranti dengan skrin besar untuk memudahkan urusan harian tetapi dalam masa yang sama memiliki bajet yang terhad, EXMobile Chat 6 adalah pilihan yang terbaik.

Dengan rekaan yang klasik, EXMobile Chat 6 tampil dengan kerangka yang diperbuat daripada plastik serta sokongan paparan skrin IPS beresolusi 720 x 1280 piksel. Kelancaran pengoperasian juga tidak mengecewakan kerana ia telah dikuasakan oleh pemproses Quad Core berkelajuan 1.3Ghz serta sistem operasi Android 5.1 Lollipop. Dari aspek memori pula, Chat 6 telah digandingkan dengan RAM berkapasiti 1GB, memori dalaman sebesar 16GB dan juga slot kad microSD yang berupaya menyokong sehingga 64GB.

Walaupun tampil dengan saiz kerangka yang agak besar, Chat 6 hanya disediakan dengan bateri berkapasiti 2800mAh yang dikatakan mampu menawarkan sehingga 130 jam masa menunggu dan 4.5 jam masa berbual yang boleh dibuat melalui penyediaan dua slot kad SIM. Untuk aspek penggambaran pula, ia menawarkan kamera utama beresolusi 5 Megapiksel dengan Aperture f/2.0 serta Dual LED Flash dan kamera depan beresolusi 2 Megapiksel.

EXMobile Chat 6 sudahpun mula dijual untuk pasaran tempatan pada harga hanya RM359 dalam tiga warna pilihan iaitu Rose Gold, Black dan juga Silver. Pengguna yang berminat boleh mendapatkannya melalui pengedar sah EXMobile di seluruh negara, atau membuat pembelian atas talian di Lazada . Setiap pembelian akan turut menerima sarung pelindung dan juga pelindung skrin secara percuma.


realme X50 Rasmi – Peranti 5G Snapdragon 765G Berkamera 64MP + 30W VOOC 4.0

realme X50 sebentar tadi telah rasmi diperkenalkan di pasaran China, dan ia merupakan peranti 5G pertama dari realme yang mendapat tumpuan ramai di seluruh negara.

Seperti apa yang tertiris sebelum ini, realme X50 dilengkapi dengan cip pemproses Snapdragon 765G yang mana merupakan cipset 5G pertama daripada Qualcomm, bersama itu disertakan sokongan GPU Adeno 620.

Paparan skrin bersaiz 6.57 inci FHD menggunakan panel JDI LCD, nisbah skrin-ke-kerangka mencapai 90.4% dengan sokongan kadar segar semula sehingga 120Hz. Selain itu, peranti 5G ini juga menyokong paparan Corning Gorilla Glass 5.

Pengimbas cap jari realme X50 agak mengikut trend masa kini, iaitu menggunakan rekaan yang terletak di bahagian sisi kerangka. Bagi kuasa ketahanan pula, ia dibekalkan bateri 4,200mAh dengan teknologi pengecasan pantas 30W VOOC 4.0, menurut realme ia mampu mengecas sehingga 70% hanya dalam 30 minit.

Prestasi kamera pada realme X50 juga sangat hebat, gabungan empat kamera utama terdiri daripada 64MP (f/1.7) + 8MP (f/2.3) Ultra Wide-Angle + 12MP (f/2.5) Telephoto + 2MP (f/2.4) Super Makro.

Sementara kamera swafoto hadir dengan dwi-lensa iaitu 16MP (f/2.0) + 8MP (f/2.2) Ultra Wide-Angle, bagi menghasilkan gambar swafoto yang cukup sempurna.

realme X50 hadir dengan 2 pilihan warna iaitu biru dan hijau, dan terdapat 3 varian antaranya 8GB RAM + 128GB ROM, 6GB RAM + 256GB ROM dan 12GB RAM + 256GB ROM.

Peranti ini menggunakan realme UI yang berasaskan Android 10, dijual pada harga masing-masing seperti berikut:


Huawei Band 3 Pro – Gelang Pintar Kalis Air Sedalam 50 Meter

Selain memperkenalkan beberapa peranti terbaharu dan jam tangan pintar, Huawei turut sama tidak ketinggalan memperkenalkan gelang tangan pintar keluaran mereka iaitu Huawei Band 3 Pro dalam sidang acara sebentar tadi.

Huawei Band 3 Pro hadir dengan skrin bersaiz 0.95 inci dengan paparan AMOLED bewarna. Selain itu, ia turut menyertakan sokongan GPS untuk memantau nadi dan kecergasan yang lain (berlari, berenang, dan sebagainya) di samping turut menawarkan kadar ketahanan bateri sehingga 7 jam.

Lebih menariknya lagi, Huawei memaklumkan Band 3 Pro turut boleh digunakan sewaktu tidur bagi memantau corak tidur sekaligus memberikan maklumat penambah baikan dalam kehidupan seharian pengguna. Difahamkan, Band 3 Pro turut mempunyai sokongan kalis air yang mana boleh digunakan untuk berenang sehingga kedalaman 50 meter.

Pihak Huawei memaklumkan Band 3 Pro ditawarkan dalan tiga versi warna berbeza iaitu Biru, Hitam dan Putih dan dijual pada harga €99 (kira-kira : RM 476) seunit.


Huawei Merupakan Jenama Paling Meningkat Naik Di Malaysia – YouGov BrandIndex

Tahniah! Tahniah kepada 10 jenama yang tersenarai dalam ranking tahunan YouGov BrandIndex di Malaysia.

YouGov BrandIndex mengukur persepsi orang ramai terhadap jenama setiap hari merentasi pelbagai langkah, ranking tahunan ini disusun menggunakan skor Buzz dari seluruh 52 minggu pada tahun lepas. Skor Buzz akan mengukur sama ada orang ramai telah mendengar apa-apa yang baik atau buruk mengenai jenama sepanjang dua minggu sebelumnya.

WhatsApp, perkhidmatan pemesejan juga mendahului senarai 2015 dan 2016 dan tahun ini menerajui kedudukan yang diwakili dengan baik oleh jenama pengguna digital. Rangkaian sosial Facebook berada di tempat ke-3, platform penstriman YouTube di ranking ke-6 dan iPhone Apple di tempat ke-8.

Laman e-dagang Lazada telah meningkatkan kedudukan dari tangga ke-6 pada 2016 ke tangga ke-2 pada 2017. Dalam senarai yang dikuasai oleh jenama global, satu pengecualian yang ketara ialah Maybank telah berada di tangga ke-4.

Selain senarai keseluruhan, YouGov BrandIndex juga mendedahkan sepuluh jenama yang paling meningkat naik di Malaysia berdasarkan kepada jenama yang telah mencapai peningkatan terbesar dalam skor buzz mereka sepanjang tahun 2017.

Pengeluar Huawei mengalami peningkatan yang paling besar dalam skor Buzz sepanjang 2017, iaitu meningkat sebanyak +9.4 mata sepanjang 12 bulan yang lalu. Pengeluar peranti Nokia pula berada di tempat ke-2 (+7.6), Lazada di tempat ke-3 (+7.2), manakala restoran McDonald’s di kedudukan ke-4 (+6.6) dan pengeluar kereta Honda di tempat ke-5 (+5.0).

YouGov BrandIndex menemu bual ribuan pengguna setiap hari, menghasilkan lebih daripada 6 juta temu bual setiap tahun. Para responden dipilih daripada panel dalam talian yang terdiri daripada 4 juta pengguna di seluruh 32 buah negara. YouGov BrandIndex kini merangkumi 294 jenama di Malaysia.

Sumber: BrandIndex


Takuk Kecil + Skor Antutu 137976?! Gambar Realme 3 Tertiris Lagi!

Kebelakangan ini Realme 3 menjadi salah satu peranti yang diberi perhatian orang ramai, walaupun sebelum ini terdapat banyak ketirisan dari segi rekaan dan ujian benchmark namun kini telah mendapat pengesahan dari Realme, di mana peranti  ini akan dijana dengan cip pemproses MediaTek Helio P70.

Terkini pengguna Twitter bernama @ishanagarwal24 telah berkongsi gambar Realme 3 ke akaunnya, melalui gambar peranti ini memilki rekaan takuk kecil seperti Realme 2 Pro dan mempunyai panel belakang berkualiti metalik.

Selain reka bentuk tertiris, ujian Antutu juga menampilkan Realme 3 mencapai skor 137976 di bawah sistem operasi Android 9.0 Pie. Keupayaan MediaTek Helio P70 dilihat lebih berkuasa berbanding Snapdragon 660 yang dibekalkan pada Realme 2 Pro.

Bilakah peranti ini akan diumumkan? Menurut sumber, Realme 3 dijangka rasmi pada Mac 2019 nanti.

[ SUMBER ]


Microsoft Membawa Papan Kunci Virtual Ke Sistem Operasi iOS Dan Android

Microsoft sedang berusaha membawa teknologi papan kekunci virtual mereka ke beberapa sistem operasi smartphone. Walaupun jualan Lumia tidak memberangsangkan, namun Microsoft ternyata mempunyai inovasi perisian yang sangat praktikal dan berguna. Oleh itu, langkah membawa papan kekunci Word Flow ke dalam sistem operasi iOS dan Android sangat dinanti-nanti.

Ketika ini, Microsoft sedang giat menjalankan ujian di mana ahli Windows Insider Program diberikan Word Flow versi Beta untuk sistem iOS. Dengan papan kekunci Word Flow, pengguna tidak perlu mengangkat jari dari skrin untuk menaip, hanya perlu meluncurkan jari dari satu huruf ke huruf lain untuk menaip, ini sekaligus mempercepatkan proses menaip teks.

Pada tahun 2014 Word Flow mencatat rekod dunia apabila seorang pengguna berjaya menaip teks dengan 160 karakter dalam masa 18.44 saat, sekaligus membuktikan keberkesanan teknologi yang diimplementasi di dalam Word Flow.


Aplikasi Cool: Instagram+ / OGInsta+

Hari ini kami mahu kongsikan satu aplikasi cool yang tidak ada di dalam Play Store. Aplikasi pihak ketiga untuk platform Instagram ini membolehkan anda zoom dan menyimpan gambar tanpa perlu memuat turun aplikasi berasingan seperti InstaSave.

Untuk zoom, anda cuma perlu tap dan hold gambar, post tersebut kemudiannya akan dipaparkan dalam bentuk floating windows dan anda boleh zoom gambar yang dipaparkan. Untuk memuat turun gambar, anda tap menu pada post yang anda mahukan, dan pilih ‘Download”.

Muat Turun Instagram+ / OGInsta+


[Tertiris] Rekaan Sharp Aquos S3 Hadir Dengan Ruang Dagu Lebih Nipis

Sementara penjualan Sharp Aquos S2 baru memasuki pasaran Malaysia pada 6 Januari yang lalu, kini terdapat pula gambar yang tersebar menunjukkan rekaan Sharp Aquos S3. Pada masa sama, Sharp juga telah mengesahkan 16 Januari ini sebagai tarikh pengumuman peranti tersebut.

Sharp Aquos S3 dikatakan akan hadir dengan paparan 18:9 bersaiz 5.99-inci beresolusi HD penuh+. Sharp juga menawarkan peranti ini dengan dua varian berbeza iaitu satu dengan cip Snapdragon 630, RAM 4GB, dan 64GB storan manakala satu lagi dengan cip Snapdragon 660, RAM 6GB, dan 128GB storan.

Di bahagian belakang masih mengekalkan posisi kamera seperti model sebelumnya. Terdapat dwi kamera menempatkan sensor 12 MP + 13 MP di samping kamera depan 16 Megapiksel. Sharp Aquos S3 dimuatkan dengan bateri 3,200mAh serta dioperasikan melalui Android 8.0 Oreo terus dari kotak.

Tidak ketinggalan, Sharp turut akan mengeluarkan peranti ini dalam versi Mini. Ia didatangkan bersama skrin bersaiz 5.48-inci dengan resolusi 2040 x 1080p dan kamera depan 20 Megapiksel. Sebaliknya, hanya satu kamera ditawarkan di bahagian belakang iaitu menggunakan sensor 16 Megapiksel.

Untuk harga dan ketersediaan, Sharp akan mengumumkan dua minggu selepas pelancarannya.

Sumber


Permainan Star Wars Jedi: Fallen Order Laku Keras Secara Digital !!! – Permainan Paling Laris Bagi Siri Star Wars

Star Wars pastinya 1 penjenamaan yang sangat popular tidak kiralah di layar perak mahupun di dalam game. Jadi tidak hairanlah permainan Star Wars Jedi: Fallen Order merupakan permainan paling laris secara digital bagi barisan permainan Star Wars.

Perkara ini telah diumumkan sendiri oleh EA dan Respawn Entertaiment. Menurut mereka permainan ini laris secara digital dan juga mencatatkan penjualan tertinggi ketika hari pelancaran.

Walaubagaimanapun, mereka tidak menyatakan jumlah penjualan permainan ini.

Permainan Star Wars Jedi: Fallen Order telah dirasmikan pada 15 November bagi platform PlayStation, Xbox One dan PC.

Artikel Berkaitan: